text:
Irinde gufata Bibiliya nk’impigi
‘IJAMBO ry’Imana ni rizima kandi rifite imbaraga’ (Heb 4:12). Muri ayo magambo, intumwa Pawulo yagaragaje ko Ijambo ry’Imana rifite imbaraga zo gukora abantu ku mutima no guhindura imibereho yabo.
Icyakora, igihe habagaho ubuhakanyi bwari bwarahanuwe ko bwari kuzatangira nyuma y’urupfu rw’intumwa, izo mbaraga Bibiliya ifite zatangiye gufatwa uko zitari (2 Pet 2:1-3). Nyuma y’igihe runaka, abayobozi b’amadini batangiye kuvuga ko Ijambo ry’Imana rifite imbaraga ndengakamere nk’iz’ubumaji. Umwarimu wo muri kaminuza witwa Harry Y. Gamble yanditse ibirebana n’ukuntu abantu “bakoresha inyandiko za gikristo mu buryo bw’ubumaji.” Yavuze ko mu kinyejana cya gatatu, Umubyeyi wa Kiliziya witwaga Origène yagize ati “iyo ijwi ry’amagambo yera rigeze mu gutwi, rigira akamaro mu buryo runaka: niba amagambo agira imbaraga mu bumaji bwa gipagani, amagambo yo mu byanditswe aturuka ku Mana agira imbaraga nyinshi kurushaho.” Jean Chrysostome wabayeho mu mpera z’ikinyejana cya kane yaranditse ati “Satani ntiyatinyuka kwegera inzu irimo Ivanjiri.” Yanavuze ko hari abambara ibice by’Amavanjiri mu ijosi nk’impigi ikomeye. Wa mwarimu wo muri kaminuza witwa Gamble yakomeje avuga ko Augustin “yabonaga ko mu gihe umuntu arwaye umutwe ashobora kwisegura Ivanjiri ya Yohana!” Nguko uko Bibiliya yagiye ikoreshwa nk’impigi. Ese nawe ubona ko Bibiliya ari nk’impigi ishobora kukurinda akaga?
Wenda uburyo bwogeye bwo gukoresha nabi Bibiliya, ni ukuyirambura umuntu atomboje agasoma umurongo aguyeho bwa mbere, atekereza ko amagambo ahasanga ari bumufashe. Urugero, wa Mwarimu wo muri kaminuza witwa Gamble yavuze ko hari igihe Augustin yumvise ijwi ry’umwana wavugiraga mu nzu bari begeranye, agira ati “fata usome, fata usome,” maze Augustin yumva ko ryari itegeko riturutse ku Mana ryamusabaga kurambura Bibiliya maze agasoma aho yari guhita abona.
Ese wigeze wumva abantu bari bafite ibibazo maze bagasenga Imana, hanyuma bakarambura Bibiliya batomboje batekereza ko umurongo wa mbere bari bugweho wari kubafasha guhangana n’ibyo bibazo? Nubwo bashobora kuba bari bafite intego nziza, uko si ko Abakristo bashakira ubufasha mu Byanditswe.
Yesu yijeje abigishwa be ko yari kuboherereza “umufasha, ari wo mwuka wera.” Yakomeje agira ati “ni we uzabigisha ibintu byose kandi abibutse ibyo nababwiye byose” (Yoh 14:26). Ibinyuranye n’ibyo, gutomboza aho umuntu asoma muri Bibiliya ntibisaba ko aba asanzwe afite ubumenyi ku bihereranye n’Ibyanditswe.
Uko gutomboza aho umuntu asoma muri Bibiliya hamwe n’ubundi buryo bwo kuyikoresha nk’impigi, ni ibintu byogeye. Ariko kandi, Ijambo ry’Imana riciraho iteka ibyo kuraguza (Lewi 19:26; Guteg 18:9-12; Ibyak 19:19). Nubwo ‘ijambo ry’Imana ari rizima kandi rikaba rifite imbaraga,’ tugomba kugira ubuhanga bwo kurikoresha. Iyo abantu bagize ubumenyi nyakuri bwo muri Bibiliya aho kuyikoresha nk’impigi, bituma barushaho kugira imibereho myiza. Ubwo bumenyi bwafashije abantu benshi kugira imyifatire myiza, bareka ibikorwa byashoboraga kwangiza ubuzima bwabo, butuma imiryango yabo ikomera kandi bagirana imishyikirano myiza n’Umwanditsi wa Bibiliya.


c: text/html

text:
Iyo ugeze ahabera expo utangazwa n’ubwinshi bw’ibintu bihari bitandukanye ku buryo kumenya ibyo ushaka byagutwara igihe, ariko uramutse wifuza imwe mu mitako myiza kandi itajya iva ku gihe wajyenda ushaka bimwe mu byo ugiye kwirebera twakuboneyeyo.
Hari ubwoko bwinshi bw’iyo mitako ariko uyumunsi reka turebere hamwe nk’iyi numa nziza cyane wataka iwawe munzu bikaba bigaragara neza cyane.
Igitangaje kandi nuko uwabikoze akoresha ibiti n’ibindi bikoresho bitandukanye biboneka hano mu Rwanda. kandi bifite ingano nk’iyizo nyamaswa byerekana ,ku buryo iyo ubishyize mu nzu bisa nk’aho ari icyo gisimba gihari.

robotstxt: allowed

filter: keep


text:
Yiteguraga gukora ikizamini cya Leta gisoza umwaka wa Gatatu w’icyiciro rusange (Ordinary Level/Tronc Commun) ariko inzozi yari afite zo gukurikirana mu mwaka wa kane ishami ry’Imibare, Ubutabire n’Ibinyabuzima (MCB) zajemo kidobya nyuma y’uko atewe inda y’impanga.
Uwo ni Honorine Umutesi, ubu ufite imyaka 21, akaba umubyeyi w’abana babiri b’impanga bagiye kuzuza umwaka w’ubukure, abana n’ababyeyi be mu Mudugudu wa Rukereza, Akagari ka Kigombe, Umurenge wa Muhoza, Akarere ka Musanze mu Majyaruguru y’u Rwanda.
Mu buhamya Umutesi yasangije izubarirashe.rw ubwo twamusuraga, yagaragaje inzira yanyuzemo ubwo yari ageze mu mwaka wa Gatatu mu kigo cy’uburezi bw’ibanze bw’imyaka 12 (12YBE) giherereye mu gace atuyemo, aho yaje guterwa inda n’umusore bakundanaga ‘by’aba cherie’ bimuviramo guhita acikiriza amasomo.
Umutesi mu rusisiro atuyemo bamuhamagara ‘Mama Divine’; izina ry’umwe mu bana be, uyu mubyeyi asaba ko ubuhamya bwe bwabera abandi bakobwa aho bari hirya no hino mu gihugu isomo rikomeye, bagendera kure icyo yita ‘gusamara’, dore ikiganiro na Umutesi…
Kuri iyi myaka ufite watwaye inda ute?
Nyisama nari mfite imyaka 20, hari mu mwaka wa 2015, icyo gihe nari ngeze mu wa Gatatu segonderi; uwayinteye ntabwo anduta cyane, we afite 26, twari inshuti bisanzwe bimwe by’aba Cherie, nuko turaryamana aba arayinteye! Nyine ntabwo wamenya iby’abahungu, abahungu bafite inzira nyinshi bashobora kubicishamo; nanjye ntabwo nari nishimiye gutwara inda ariko byarantunguye.
Nk’umwana ukiri muto byakugendekeye gute ukimara kumenya ko utwite?
Numvise ijuru ringuyeho, mera nk’igicucu! Umuntu wa mbere nabibwiye ni wa muhungu, we yahise anyemeza uburyo ki nayikuramo ariko jye ndabyanga.
Ubwo ni iki cyakurikiyeho?
Nahise mva mu ishuri kubera ko nta kintu kizima cyari kikiri mu mutwe wanjye, negereye mama ndamubwira nti ‘ma, ndatwite!’ abonye amarira menshi nari mfite aranyihanganisha, inkuru igeze kuri papa we byaramurakaje cyane akajya ahora antoteza…!
Iyo nkuru yakiriwe ite mu rungano rwawe?
Eeh! mu rungano ni ho jye nagiriye ibibazo bikomeye cyane; bamwe twabanaga mu ishuri baragiye baramvuga, baramvuze birambabaza bituma mfata icyemezo cyo kuguma mu nzu, ubwo uwazaga kunsura wese ntiyambonaga narihishaga agasubirayo, nabaye mu nzu amezi abiri ndyama sinsinzire, ni n’aho nahereye ndeka ishuri, guhera ubwo si nongeye kurisubiramo!
Kugira ngo usohoke mu nzu byasabye izihe mbaraga?
Mama yaje kunsaba kujya kwipimisha kwa muganga ngo barebe uko umwana ameze mu nda, nageze kwa muganga mpurirayo n’undi mwana uri mu kigero cyanjye nuko mbona ko atari njye ufite ikibazo njyenyine, uwo mwana we yari yaramaze kwiyakira, yarampumurije nanjye mpita ngira agatima ko kubyakira.
Hejuru watubwiye ko papa wawe yagutotezaga, ubwo mwabanye mute mu mezi 9 yo gutwita?
Byari bikaze! Yahoraga anyita icyohe, byaramubabaje cyane hafi no kunyirukana mu rugo yahoraga avuga ko yabyaye nabi kandi ko namwambuye agaciro (…) gusa nyine yaje kubyakira kubera ko mama yamusabaga kwiyakira.
Uba wibarutse impanga, tubwire uko byagenze!
Byabanje kungora cyane, cyane, cyane! Mu minsi ya mbere byari urugamba rukaze; kubona amashereka ntibyari byoroshye, bose [abana] baririra icyarimwe nkabura uwo mpoza n’uwo ndeka ahubwo ugasanga nanjye mpise ndira ubundi bikaba intambara. Kubyara abana babiri nta n’umugabo ufite ukwitaho umunsi ku wundi nta we nabyifuriza! Nk’ubu iyo ngiye ahantu binsaba kubanza gushaka umuntu wo kuntwaza umwana umwe.
Ishuri ubu warisubiyemo?
Kubera abana babiri, nari naravuze ko nimbyara umwana umwe nzakomeza nuko mbonye babaye babiri ndavuga nti ‘nta bwo bose najya mbasiga na mama na we aba akeneye umwanya wo kujya gushaka ibyo atekera abandi’ nuko rero ndabyihorera, gusa nayimeje ko aba bana nibakura ari bwo nzasubira mu ishuri.
Kuba waratwise ukiri ku ntebe y’ishuri ubona byarakubujije ayahe mahirwe?
Nahombye byinshi cyane! Amashuri narayacikirije sinayarangiza, ubu simbona ukuntu ngenda kubera aba bana babiri, abo twiganaga ubu amasomo bayageze kure, gusa nyine ibyarangiye biba byararangiye ahubwo byansigiye isomo rikomeye cyane!
Iryo somo ni irihe?
Isomo nasigaranye ni uko ntazongera gusamara ukundi cyangwa ngo mvuge ngo ngiye kongera kugira agakundu n’abahungu kuko bishobora kumviramo kongera gutwara indi inda ntateguye.
Uhere ku nzira wanyuzemo yo gutwita impanga ukiri mutoya bigatuma uhagarika amashuri, ni izihe nama waha abandi bakobwa?
Icyo nasaba abakobwa ni ukwirinda gusamara kwateye muri iki gihe; bajye birinda bariya basore cyangwa abagabo bababwira ko babakunda, bajye bitwara neza. Ndabasaba ko aho kugira ngo bajye mu gakungu k’abasore bakiri kwiga bakurikira gusa ibyo mwarimu ababwira mu ishuri iby’abasore bikazaza nyuma baramaze kwiga, kuko nasanze ingaruka z’ubusambanyi akenshi zihita zigwira abakobwa kuruta abasore.
Murakoze
Murakoze namwe.


text:
Abakozi b’Imana ngo bafite umuti wo gukura Afurika mu bibazo
Abakozi b’Imana bo ku Mugabane wa Afurika barasabwa guhuza imbaraga kuko ngo bafite umuti Afurika ikeneye ngo ive mu bibazo umazemo igihe.
Apotre François Nkurunziza yabitangarije mu kiganiro Abavugabutumwa bagiranye n’Abanyamakuru basobanura ku ihuriro "Haverst Africa Apostolic Network" riri kubera mu Rwanda, kuri uyu wa Gatatu tariki 13 Nzeri 2017.
Iryo huriro rihuza abakozi b’Imana bakomoka muri Afurika n’ahandi ku isi. Abarigize ngo bahuje imyizerere n’intego yo gusarura imitima no guhindura imyumvire y’Abanyafurika binyuze mu butumwa bwiza.
Apotre Nkurunziza yashimangiye ko uwo muti ari ubutumwa bwiza budafunguye bagomba kubwiriza bahuje imbaraga.
Yagize ati “Iterambere ryose tubona ryatangiriye ku butumwa bwiza budafunguye. Amashuri, ibitaro n’ibindi byinshi tubona ni ho bituruka.
Yesu amaze gupfa ku musaraba ntabwo yasize Amadorari, yasize ijambo n’umwuka. Niba ijambo n’umwuka ari byo byaremye byose bikaba biturimo, bizabyara n’ibyo bifatika isi ikeneye.”
Iryo huriro riteranye ku nshuro ya gatatu, rikaba ryaritabiriwe n’ibihugu 14 byo ku Mugabane wa Afrika, wongereyeho Canada n’u Bwongereza.
Inshuro ebyiri zabanje ryabereye muri Kenya mu kwezi k’Ugushyingo 2015, muri Gicurasi 2017 ribera i Dar es Salam muri Tanzania.
Apotre Nkurunziza avuga ko mu nshuro ebyiri za mbere ryaragize akamaro kanini kuko risiga ubumwe aho ryabereye.
Ati “Mu myaka itatu ishize tumaze kubona abantu batashoboraga kujya hamwe ngo bakorere hamwe kandi bari mu gihugu kimwe, ariko ubu bari hamwe. Ahari ubumwe ibintu byose birashoboka.”
Iryo huriro ngo ryabyawe n’iyerekwa ryitwa "Harvest Africa"ryahawe Apotre Nkurunziza mu mwaka wa 2015.
Uyu akaba asanzwe ari umuyobozi mukuru w’amatorero Bethel mu Rwanda n’ahandi ku isi.
Iryo huriro riteraniye mu Rwanda kuva tariki 11 kugeza tariki 19 Nzeri 2017, rikaba ari urubuga abaryitabira bahuriramo bubakana binyuze mu guhuza imbaraga.
Ibyo ngo bikorwa binyuze muri gahunda zitandukanye zirimo ibiterane binini, amahugurwa y’abakozi b’Imana n’inama z’abayobozi bakuru b’amatorero n’izindi nzego.
Ibitekerezo ( 1 )
Kwiyita umukozi w’imana biroroshye cyane.Ariko tugomba kwibaza niba koko aba ba Apotres,Pastors na Bishops ari Abakozi b’imana cyangwa niba ari abakozi b’inda zabo nkuko Bible ivuga muli Abaroma 16:18.Kuva isi yabaho,ifite ibibazo byinshi cyane.YESU yatanze umuti w’ibibazo isi ifite.
Yari atandukanye n’aba biyita Abakozi b’imana.Aho kurya amafaranga y’abayoboke babo,YESU n’Abigishwa be babwirizaga ku buntu.
Iyo wabahaga amafaranga,barakubwiraga ngo "gapfane n’ayo mafaranga" (Ibyakozwe 8:18-20).Uyu wiyita Apotre Nkurunziza Francois,uvuga ngo afite umuti w’ibibazo bya Africa,afite imodoka ya Range Rover ifite agaciro ka 50 millions RWF.Apotre MASASU,nawe afite V8 ifite agaciro ka 90 millions RWF.Mu gihe YESU n’Abigishwa be nta kintu na busa bagiraga,kubera ko babwirizaga ku buntu.Abakristu Nyakuri,bakora UMURIMO w’imana ku buntu nkuko YESU yasize abibasabye muli Matayo 10:8.Ntimukabone abantu bihangira imirimo,hanyuma muvuge ngo ni Abakozi b’imana.


text:
Minisitiri w’Urubyiruko, Rosemary Mbabazi, yasabye abitabiriye iryo torero kurangwa n’indangagaciro barikuyemo, bakazazitoza abandi binyuze mu bikorwa, baharanira gusiga izina ryiza bazajya bibukirwho.
Minisitiri Mbabazi yavuze ko akurikije uko urwo rubyiruko rwagiye i Gabiro rumeze, yemeza ko hari ikintu kinini cyahindutse.
Ati “Uko baje siko bakimeze, ubona ko bafite morali cyane, wabonaga ko bavuga ururimi rumwe, wabonaga ko batishishanya kandi mbere buri umwe yacaraga ukwe ukabona ni nyamwigendaho ariko ubu bafitanye urugwiro.”
Yabasabye gutoza abo basanze kandi n’abazabakomokaho bakabigisha indangacairo nyarwanda, aho bari hose zikabaranga.
Ati “Uko murerwa niko muzarera abandi, indangagaciro mwimakaje mu buzima bwanyu ni zo muzatoza abana banyu. Iyo mutazifite rero mutanga ibyo mufite, iyo ntacyo mufite abana banyu bo baba bari inyuma yanyu.”
Yongeyeho ati “Uko dutera imbere nk’igihugu dukeneye kugira umwimerere wacu nk’u Rwanda, waba uri muri Canada, Philippines , Liberia n’ahandi bakamenya bati ‘ariko uriya muntu udasanzwe ni uwahe?’ Bakamenya ko uri Umunyarwanda.”
Umubare munini w’abaturage b’u Rwanda ni urubyiruko.Urubyiruko nirwo ibihugu byose byishingikiriza ngo bitere imbere.
Minisitiri Mbabazi yasabye abatorejwe mu Runana rw’Urungano gusiga ibikorwa byiza ruzajya rwibukirwaho rutanakiriho.
Ati “Urubyiruko ruri hano rushobora gukora ubushakashatsi, kuvumbura, ntubeho nk’aho utigeze ubaho. Tuzakwibukira kuki? Wavumbuye umuti wa Malariya nibura? Watangije uruganda rukora ikibiriti? Sinshaka ko musiga izina nabi, musige izina rizima.”
Intore yo ku mukondo, Ndayishimiye Ernest, yavuze ko amasomo bakuye mu Itorero bagiye kuyakoresha bahindura igihugu, bakiganisha aheza.
Ati “Igihugu cyacu gikeneye imbaraga nyinshi, hari ibikorwa gikeneyemo urubyiruko. Urebye ibirenga 90 % bisaba urubyiruko n’imbaraga zarwo. Tugomba gufata iya mbere kuko twamaze kubona ko guhomba kwa mbere ari ukubura amaboko y’urubyiruko, gukomera kwa mbere ni ukugira amaboko y’urubyiruko.”
Irakoze Ladouce umwe mu batojwe, yemeza ko uretse kwigishwa indangagaciro, ngo hari benshi bahakiriye n’ibikomere by’amateka.
Ati “Harimo urubyiruko rwinshi rutarakira ibikomere ariko iyo ugeze mu Itorero uhura na bagenzi bawe bakaguha amateka , bakaguha ibyo banyuzemo bikagufasha kwiga ukanakira igikomere ufite.Tugomba kwishyiramo ko ari twe banyarwanda b’ejo hazaza, dukorere igihugu tubikunze kandi twumva ko ari ibyacu.”
Itorero Urunana rw’Urungano rwitabiriwe n’abasaga 500 barimo ab’imbere mu gihugu n’ababa mu mahanga. Ryatangijwe tariki 6 Ukuboza 2017.


text:
Yashinze ikigo yiyemeza gufasha urubyiruko rudafite akazi n’ubushobozi bwo gukomeza kaminuza kwiga
Amaze kubona ko urubyiruko rw’abasore n’inkumi benshi baha cyane agaciro amashuri ya kaminuza kurusha ibindi byose, Nkurunziza Francois umusore w’imyaka 26 yamenye neza ko abenshi mu rubyiruko rwo mu murenge wa Gatore, akarere ka Kirehe, bazungukira mu ishuri ry’umwuga ahanini babitewe no kubura ubushobozi bwo kwiga amashuri ahenze arimo no gukomeza kaminuza.
Abajijwe icyamuteye kugira igitecyerezo cyo gushing ikigo cy’amashuri yagize ati: “Dukeneye ababoshyi b’imisatsi b’umwuga, abubatsi, abadozi, bakora akazi kabo neza. Hamwe n’ubu bwoko bw’amahugurwa nari nzi neza ko nshobora gufasha urubyiruko rwinshi rutagira akazi.”
Francois yarangije kaminuza mu bijyanye n’ubuhinzi. Ariko ntiyigeze yifuza gukora mu bijyanye n’ubuhinzi akaba yaratangiye kugira iki gitekerezo ataruzuza imyaka 26; icyo yifuzaga cyane ni ugutangiza ishuri ry’imyuga. Inzozi ze zabaye impamo ubwo yegeraga ikigo cy’igihugu cy’ubumenyingiro WDA kikamusobanurira ibyibanze kugirango umuntu afungure ishuri ryigenga. Nyuma yaho akegera DOT Rwanda ikigo gitanga amahugurwa n’ubujyanama kuri ba rwiyemezamirimo b’urubyiruko. Akaba yarahaherewe amahurwa n’urugendo shuri byamufashije kwiha intego n’intumbero, aho yanigiye uko azegera abakiriya be akabona isoko ndetse akanabona ubushobozi bw’abakiriya, intego zabo n’ibibazo bafite. Amaze kwigwizaho ubu bumenyi bwose Francois yateguye amasomo ashobora guha abazamugana, n’ubwo kuva na mbere atari yatekereje gutanga isomo kuri mudasobwa nyuma yaje gusanga bizafasha urubyiruko guhangana ku isoko ry’umurimo iri somo aryongera muri gahunda ye.
Agifungura imiryango mu 2015 Francois yakiriye abanyeshuri 100, mu ishuri rya Gatore Vocational Training Center, ishuri rikaba ryarigishaga ubwubatsi, ububoshyi bw’imisatsi, ubudozi n’ubumenyi bw’ibanze kuri mudasobwa.
“N’ubwo gutangira byari bigoye, abajyanama banjye bansobanuriye ko ibyiza atari ugushora amafranga menshi mu kintu icyarimwe, ahubwo ko nshobora gutangiza macye nk’uri mu igerageza noneho namara kubona ko ibyo nkora bihuye n’ibyo abakiriya bakeneye nkaba nakwagura umushinga ukaba munini.”
Iri shuri rye rikaba ari igisubizo ku miryango idafite ubushobozi buhagije bwo kohereza abana muri kaminuza, ariko rigakora ibishoboka byose ngo abana bazabashe guhangana ku isoko ry’umurimo aho ribategura kuzavamo abakozi beza bifuzwa na buri wese. Akaba anakorana n’ibigo bifasha abana be kwimenyereza akazi nyuma no mugihe cy’amasomo. Umwe mu banyeshuri yagize ati: “ ntago hano batwigisha amasomo gusa ahubwo banadutoza gukorana umwete.”


text:
Ibikoresho
Epinards kg 1
Amavuta y’ibihwagari ibiyiko 4
Inyama z’imvange ½ kg
Ibitunguru 2
Inyanya 3
Cube maggi 3
Uko bikorwa :
Ronga epinard n’inyama neza uzikate
Shyira inyama mu mavuta ari ku ziko zimaremo iminota 15 ku buryo ubona ko zahinduye ibara
Kata inyanya n’ igitunguru ubivange na epinard usuke muri za nyama ariko ntushyiremo amazi kuko epinard n’inyanya byizanira amazi, ubicanire mu minota 5
Ongeramo cube maggi upfundikire bimareho isaha ariko ushyiremo umuriro muke cyane
Iyo sosi wayirisha umuceri.
Urwego News
Imyororokere
Isosi ya epinard zirimo inyama
Ibikoresho
Labels: guteka, ifunguro ribanza, igikoni


text:
Inzu y’ amategura n’ amafari ahiye bigaragara ko yari yubatswe mu buryo bwa gihanga n’ ubwo ubu yatangiye kwangirika niyo yari ituwemo na Nyirakabuga Therese wabaye umwe mu bagore b’Umwami Yuhi V Musinga.
Iyi nzu iherereye Mu mudugudu wa Kibimba, mu kagari k’Akagarama, mu murenge Rurenge mu karere ka Ngoma, ubuyobozi bw’ akarere buravuga ko bugiye kuyitaho kuburyo mu mwaka umwe haraba hageze icyapa kigaragaza ko ari ahantu nyamateka.
Ni nyuma y’ uko abazi uyu Umwamikazi Nyirakabuga waranatwaye ahahoze ari komini Kigarama n’ababwiwe amatekaye ye basabye ko aho hantu hakwitabwaho. Kakaba.
Rutagenwa Jean Bosco umukozi w’Akarere ka Ngoma ushinzwe Umuco na Siporo yatangarije Imvaho Nshya dukesha iyi nkuru ko aho Umwamikazi Nyirakabuga Thérèse wari umugore w’umwami Musinga yari atuye hafatwa nk’ahantu habumbatiye amateka akomeye, ndetse ko Akarere kateganya ko bitarenze uyu mwaka yashyirwa ibimenyetso biharanga
Yagize ati “Mu byo duteganya byihutirwa ni uko uyu mwaka wa 2017-2018 usiga tuhashyize icyapa kigaragaza ko ari ahantu ndangamateka. Ikindi gihe ubushobozi bwaboneka tukaba twahazitira, tukanavugana n’abuzukuru be; hariya hakaba umurage ndangamateka.”
Abatuye muri aka gace bumvikanisha ko bazi amateka ya Nyirakabuga, yaba abamubonye n’amaso yabo ndetse n’abamwumva cyangwa abamwuvise mu mateka.
Icyo abenshi bahurizaho ni uko yari umugore wa kabiri w’Umwami Musinga. Akaba yararangwaga no kubana neza n’abantu, kandi akaba yari abyibushye cyane.
Gatabazi Mariko wavutse mu 1939, ubu atuye mu kagari k’Akagarama, asobanura uko azi Nyirakabuga agira ati “yari umuntu munini cyane, yabanje kuba umuja wo mu rugo kwa Musinga, bukeye Musinga aza kumubyaraho umwana witwa Rwigemera. Ubwo ibyo kuba umuja biba bivuyeho, aba umugore we. Umugore wa Musinga mukuru Kankazi, yahise asa n’umwikata, maze Nyirakabuga umwami amuha kuba umutware ino mu ruhuriro rwa Musya Kigarama, Kirwa…”
Umusaza Mundanikure Ambroise w’imyaka 81 bari baturanye, unavuga ko yari umwana wo muri urwo rugo kuko ari ho yakoraga, agatumwa aho Nyirakabuga ashatse kwohoreza ubutumwa hose.
Mundanikure avuga ko Nyirakabuga yari umugore muremure kandi munini, akamenya kubana neza n’abandi, kandi n’aho umwami yari yaramuhaye gutwara ngo yahayoboraga neza.
Yagize ati “Nyirakabuga yari umwamikazi. Iwabo hari i Shyogwe ubu ni mu Karere ka Muhanga. Umwami Musinga yaramuharitse nyuma aramuca. Hanyuma umuzungu witwaga Kabutura, araza amwubakira hano iriya nzu, ni abazungu bayubakishije kuriya. Hari mu gihe cy’ubutegetsi bw’Ababiligi.”
Asobanura ko Nyirakabuga ari we watwaraga komine Kigarama ahahoze ari muri perefegitura ya Kibungo (ubu ni mu Karere ka Ngoma), akayobora ahitwa i Mushya, Bumwe, Rwambohero, Nyindyi na Giseri. Icyakora ngo mu mwaka wa 1959, mu Rwanda habaye ibibazo byatewe n’ivangura maze Nyirakabuga ahungira i Zaza; ari naho bivugwa ko yaguye.
Mundanikure avuga ko Nyirakabuga yabyaye abana 3, kugeza magingo aya hakaba hari abuzukuruza be bajya baza gusura aho yari atuye, ari na bo basigaranye amasambu ye n’inzu.
Abaturage bifuza ko ahahoze hatuye Nyirakabuga hasanwa kuko habitse amateka
Ahahoze ari mu rugo rw’umugore w’umwami Musinga, ubu habaye itongo. Hari inzu bigaragara ko yari yubatse mu buryo bugezweho ariko yamaze kuvaho igisenge, inzugi n’amadirishya; habaye mu kidaturwa.
Icyo abatuye i Rurenge bahurizaho, ni ugusaba ko aha hantu hatunganywa neza kuko habumbatiye amateka yo hambere mu Rwanda.
Maniriho Vénuste wo mu kagari k’Akagarama ni byo agarukaho agira ati “iyi nzu ni iya Nyirakabuga wari umugore wa Musinga. Mbere yari ifite igisenge, isakaye neza, harimo n’inzugi n’amadirishya ariko ubu abantu bagiye biba inzugi n’amadirisha. Ariko iki ni ikemenyetso cy’amateka. Hakwiye gutunganywa, bakahavugurura, kuko ahantu higeze kuba umwami ni ahantu hakomeye.”
Niyoyita Egide na we avuga ko icyifuzo ari uko bahasana kugira ngo icyo kimenyetso cy’amateka kitazibagirana ku buryo n’abana bavuka bazamenya amateka yaho.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
MWARIMU: NDABASHIMIRA INKURU MUDUHAYE. ARIKO UBUTAHA MUZAJYE MUBANZA MUREBE NABO MU MURYANGO WA BA BANTU MUBAVUGISHE.
Nyirakabuga Therese ni uwa Cyigenza nyina ni Nyirakangore. Yavukiye i Rusororo mu Bwanacyambwe.
Yari koko muka Musinga ariko ntiyigeze aba umuja kwa Musinga kandi Kanjogera umugabekazi ari nyirasenge. nkuko ikinyamakuru cyanyu kibivuze.
Ntabwo iwabo ari ishyogwe. Mbere ko mwandika amateka mujye mubanza mubaze abakomoka kuri uwo mushaka kwandikaho.


text:
Nyum yo kubisabwa n'abanyarwanda igihe kirekire ,Perezida wa Repubulika Paul Kagame yemereye Abanyarwanda nk'uko babimusabye mu mvugo no mu ngiro ko yazakomeza kubayobora na nyuma ya 2017, ‘ko adashobora kubyanga’.
Nyum yo kubisabwa n'abanyarwanda igihe kirekire ,Perezida wa Repubulika Paul Kagame yemereye Abanyarwanda nk'uko babimusabye mu mvugo no mu ngiro ko yazakomeza kubayobora na nyuma ya 2017, ‘ko adashobora kubyanga’.
By Habineza Gabby | Views : 9975 | Kuya 01-01-2016 03:57
Ibi akaba yabitangaje mu ijambo yagejeje ku Banyarwanda abifuriza umwaka mushya wa 2016.
Perezida Kagame yavuze ko umwaka wa 2016 wabayemo ibintu byinshi kandi byagiriye igihugu akamaro, bigaragaza ko ubumwe bw’Abanyarwanda bukomeye ndetse butajegajega kandi umurimo wo kubaka igihugu ukaba wihuta.
Ibi ngo niyo mpamvu Abanyarwanda basabye ko Itegeko Nshinga rya Repubulika y’u Rwanda ryo mu 2003 rivugururwa, igikorwa cyakozwe bigashimangirwa na referendumu.
Yavuze ko Abanyarwanda bagaragaje mu buryo bwumvikana amahitamo y’ibyo bifuriza ejo hazaza h’igihugu, bityo ko inzira yo kuvugurura Itegeko Nshinga yatanze umwanya wo kureba koko niba ibyo Abanyarwanda bashakaga guhindura bishyira mu gaciro.
Ati “ Mwansabye kuzakomeza kuyobora igihugu nyuma ya 2017, nkurikije uburemere bwabyo n’imyumvikanire mwabihaye nta kuntu ntabyemera ubwo hasigaye inzira zisanzwe bigomba kunyuramo igihe nikigera.”
Yakomeje agira ati “ Ariko ndibwira ko icyo tugamije atari ugushaka umuyobozi w’igihugu uzakomeza ubuziraherezo kandi nanjye siko mbyifuza. Bitari cyera cyane, inshingano z’umwanya wa Perezida zizagera ubwo zahererekanywa ku buryo bizagira akamaro n’impamvu birenze kuba urugero byaba ari kuri twebwe twese cyangwa no ku bandi.”
Yasabye Abanyarwanda ko bakomeza inzira batangiye yo guhindura igihugu kuko ‘n’ubundi ibisabwa kugira ngo dushumangire ubuyobozi butekanye ni nabyo bisabwa mu kubaka ubukungu bw’igihugu dutangiye kubona.’
Kuba Abanyarwanda bafite icyizere cy’ejo hazaza asanga bikwiye guha inshuti z’u Rwanda n’Abafatanyabikorwa icyizere ndetse n’abanenga u Rwanda yaba biturutse ‘kutatwumva neza cyangwa kukudashaka kumva’ bishobora kuba intangiriro y’ibiganiro bituma ‘amaherezo twumvikana, icya ngombwa ni uko abantu bose tugomba kubahana’.
Iyi Yego ya Perezida wa Repubulika ije ikurikira urugendo rw’igihe kirekire rwo kuvugurura Itegeko Nshinga rwasojwe n’amatora ya referendumu yabaye tariki ya 17 Ukuboza 2015 ku Banyarwanda baba mu mahanga na 18 Ukuboza 2015 ku Banyarwanda baba imbere mu gihugu.
Rwarangiye Abanyarwanda bemeje ko Itegeko Nshinga rya Repubulika rivugururwa ku kigero cya 98.3%.
Nyuma yaho Abanywanda bakaba bari bakunze kumvikana basaba Perezida Kagame ko nawe yabemerera ko azabayobora, gusa agasubiza ko azagira icyo avuga kuri iyo ngingo igihe nyacyo nikigera.


text:
Croix-Rouge yatabaye abatishoboye inzu zari zigiye kugwaho
Abaturage bo mu murenge wa Jarama muri Ngoma bubakiwe inzu na Croix-Rouge batangaza ko bongeye kugira icyizere cyo kubaho.
Abo baturage babitangaje ubwo bamurikirwaga izo nzu ku wa gatanu tariki ya 05 Gicurasi 2017.
Kuri uwo munsi nibwo hizihijwe umunsi mpuzamahanga wa Croix-Rouge ku isi. Hatashwe ibindi bikorwa birimo ubwiherero 80 bwubatswe n’uwo muryango n’abatishoboye bahabwa amatungo magufi.
Abubakiwe inzu ni imiryango irindwi y’abapfakazi batishoboye n’umuryango umwe w’abana bimfubyi birera.
Mukandorimana Debula wibana mu nzu wenyine avuga ko Croix-Rouge yamutabaye kuko inzu yabagamo yari itangiye kumugwaho kugera nubwo iguye iyo yubakirwaga itaruzura. Avuga ko nyuma yo kwitabwaho na Croix-Rouge ubu amaze kwigarurira icyizere.
Agira ati “Bankuye ahantu habi cyane nari nashaje kubera ibibazo none ubu nabaye inkumi. Nari ntuye mu nzu iteye isoni n’agahinda, igiye kugwa ninjiragamo nunamye yari nk’icyari.
Iyo imvura yagwaga nijoro narasengaga Imana nyisaba kweza ubugingo bwanjye kuko nabonaga ingwa inzu iribungwira nkapfa.Ubungubu baranyubakiye isima mu nzu, ingurube baranyoroza ubu ntakibazo gikomeye nkifite.”
Abaturanyi ba Mukandorimana n’abandi bubakiwe na Croix-Rouge bavuga ko bari babayeho mu buzima bubabaje cyane bwo kwiheba kuburyo hari nubwo bajyaga bikingirana mu nzu badashaka uwabasura.
Samona Florence agira ati “Rwose aba bantu bari babayeho nabi mu bwihebe, abagore wasangaga abagabo babo barabataye kuko babonaga bikomeye bakigendera bakabasiga muri ayo mazu agiye kubagwaho.
Harimo n’imfubyi zasizwe n’ababyeyi babo zikiri nto cyane zibaho nabi bikomeye ariko ubu ubona ubuzima bwarahindutse.
Bwito Paul Perezida wa Croix-Rouge Rwanda avuga ko bahisemo gukorera mu midugudu bise udusozi indatwa bagamije gukemura ibibazo bihari birimo kutagira amacumbi, ibiza , imirire mibi n’ubukene.
Bwito avuga ko kugera ubu Croix-Rouge iri gukorera ibikorwa byayo mu Rwanda mu midugudu 540 bafasha abafite ibibazo bikomeye by’ubuzima kwiteza imbere.
Agira ati “Nkumufasha wa Leta dushishikajwe n’ibikorwa bigamije gukura abaturage mu bukene bukabije, kutagira isuku guhindura imyumvire ibaganisha ku bukene n’ibindi.
Tubafasha kubona amacumbi abatayafite, tukabaha amatungo magufi kugirango ejo ejo bundi biteza imbere bigire.”


text:
Uko Imana ibona gusharira, n’uburakari n’umujinya Pastor Jacques
"Gusharira kose n’uburakari n’umujinya n’intonganya, no gutukana hamwe n’igomwa ryose bibavemo. "(Efeso:4:31)
Gusharira, umujinya n’uburakari byombi Bibiliya ibigaragaza nk’icyaha, cyangiza urukundo n’imibanire y’abantu ndetse kibangamira no gukura ko mumwuka.
Kutihana ibi byaha biteza agahinda Umwuka Wera , biha Satani urwaho mu buzima bwawe, bituma umucyo wawe uhinduka umwijima imbere y’abandi (ubuhamya),byangiza ubumwe bw’umubiri wa Kristo.
I. Uko Imana ibona gusharira, n’uburakari n’umujinya.
a.Umujinya :
Ni igikorwa gihutiyeho gishyira hanze ubugome bwari bwihishe mu muntu bishingiye kukwikunda kwe, guhabanye no gukunda Yesu.
(Abagal 5:19-20; Abakol. 3:8; Yakobo1:19-20)
b.Gusharira hamwe usanga muri Bibiliya zo muzindi ndimi bitwa ishyari:
Nabyo bifitanye isano n’umujinya, byo kandi bikagaragaza ukutemera ko byose biva ku Mana mu buzima bwawe, ukumva abantu batabona ibyo ubagezaho, imbaraga zawe uba wakoresheje bataziha agaciro... Ibi nonabyo bikaba kugaragaza ubuzima bw’iyiringira mucyimbo cyo kwiringira Imana[ "Akanwa kabo kuzuye ibitutsi n’amagambo abishye." Abaroma3:14] kandi bizana guhumana[ "Mwirinde hatagira umuntu ugwa akava mu buntu bw’Imana, kandi hatagira umuzi wo gusharira umera ukabahagarika imitima abenshi bagahumana" Abaheb12:14]
II.Bamwe bagerageza gusobanura impamvu z’umujinya wabo bati:
Imana nayo yararakaye (Kubara 25:4) ndetse na Yesu nuko (Mariko 3:5) kubwibyo nanjye ndakaye ntakibazo. Nyamara wibuke ko Imana Yera wowe utari uwera. Kwera kwayo, gukiranuka, urukundo, kubonera, bigumaho nigihe yafushye (Kuva20:5),irakaye (2 Ingoma28:11), ihora (Rom. 12:19).
III.Zimwe mu ngero zo muri Bibiliya Ku ngaruka z’umujinya
A. Kayini, mumujinya we , yishe murumuna we. Ingaruka zabyo yahindutse igicamuke n’inzererezi (Itangiriro 4:5-8,11-12)
B. Simiyoni na Lewi bari abanyamujinya, bakagira umujinya w’umuranduranzuzi bituma bazanira imiryango yabo umuvumo(Itangiriro49:5-7)
Umujinya uzana umuvumo no mumuryango nubwo abantu baba bawutekereza nk’icyaha gito, nyamara bakibagirwa ko uwufite aba ntarukundo keretse urwe ubwe wenyine.
C.Sawuli yararakaye kugeza ubwo yashatse kwiyicira umwana we.(1Samwel20:30-33), umujinya wibagiza umuntu nuwo yabyaye akumva ariwe wabaho wenyine.
D.Yona yararakaye anabwira nabi Umuremyi we ngo kuko atarimbuye i Niniwe (Yona4:1-11)
E.Simoni kubera ishyari no kwikunda yumva ibyiza byose bitaba kubandi byaba ibye bibyara yashatse kugura impano y’Imana amafaranga.
Ibi byose biratwereka uburyo umujinya, uburakari, ishyari no gusharira byose bifitanye isano kandi ari icyaha kibi Imana yanga urunuka. Kandi kubera ko kibanza kwihisha mu mutima gisohoka ntarutangira kuburyo kiba gifite imbaraga umuntu atabasha gutegeka ndetse we ubwe bigatuma cyabyara ibindi byaha byinshi.
"Ariko none mwiyambure ibi byose: umujinya n’uburakari, n’igomwa no gutukana, kandi ntihakagire amagambo ateye isoni aturuka mu kanwa kanyu."(Abakolosayi3:8)
Turaza gukomeza turebera hamwe umuti n’ingamba twafata mugukira no kwirinda umujinya, ishyari, uburakari no gusharira.
Pastor Jean Jacques Karayenga


text:
ISOMO RYA MBERE
Ibaruwa Mutagatifu Pawulo Intumwa yandikiye Abanyaroma (Rom 16, 3-9.16.22-27)
Bavandimwe, 3mutashye Purisika na Akwila, abafasha banjye muri Kristu Yezu ; 4abo ni bo bishyize mu kaga kugira ngo barwane ku buzima bwanjye. Si jye jyenyine ubashimira, ahubwo na Kiliziya zose z’abanyamahanga. 5Mutashye na Kiliziya ijya iteranira mu rugo rwabo. Mutashye incuti yanjye Epayineto, we muganura Aziya yahaye Kristu. 6Mutashye Mariya wabavunikiye. 7Mutashye bene wacu Andironiki na Yuniya twasangiye umunyururu ; ni intumwa z’ibirangirire kandi babaye aba Kristu mbere yanjye. 8Mutashye Ampiliyato, incuti yanjye muri Nyagasani. 9Muntahirize Urubano umufasha wanjye muri Kristu, ndetse na Sitaki incuti yanjye. 16Nimuramukanye mu muhoberano mutagatifu. Kiliziya zose za Kristu zirabatashya. 22Nanjye ndabatashya muri Nyagasani, jyewe Teritiyo wanditse uru rwandiko. 23Arabatashya Gayusi uncumbikiye jye na Kiliziya yose. 24Arabaramutsa Erasito umubikamari w’umugi, n’umuvandimwe Kuwariti.
25Nihasingizwe Imana, Yo ifite ububasha bwo kubakomeza bihuje n’Inkuru Nziza nabashyikirije namamaza Yezu Kristu, nkurikije iyobera ryari ryaracecetswe kuva kera kose, 26ubu rikaba ryahishuriwe abanyamahanga bose, rikagaragarira mu byanditswe by’abahanuzi. Nguko uko Imana Ihoraho yabigennye, kugira ngo na bo ibageze ku kwemera bayumvire. 27Imana Nyir’ubuhanga nihabwe ikuzo muri Yezu Kristu, uko ibihe bihora bisimburana iteka. Amen.
ZABURI (Zab 145 (144), 2-3, 4-5, 10-11)
Inyik/ Nyagasani Mana yanjye, nzasingiza izina ryawe iteka ryose.
Buri munsi nzagusingiza,
Nogeze izina ryawe iteka ryose.
Uhoraho ni igihangange,
akaba rwose akwiriye gusingizwa;
ubwamamare bwe ntibugereranywa.
Kuva mu gisekuru kugera mu kindi bazibukiranye ibyo wakoze,
bamamaze ibigwi byawe.
Nzajya ndondorera abandi ibitangaza byawe,
mvuge ikuzo ryawe ry’urukerereza,
rijyana n’ubwiza bwawe.
Uhoraho, ibiremwa byawe byose nibijye bigushima,
abayoboke bawe bagusingize !
Bazarate ikuzo ry’Ingoma yawe,
batangaze ubushobozi bwawe.
IBANGONDIRIMBO RIBANZIRIZA IVANJILI (2 Kor 8, 9)
Alleluya Alleluya.
Yezu Kristu ni We mukire wemeye kwigira umukene,
kugira ngo adukunguharishe ubukene bwe.
Alleluya.
IVANJILI
+ Luka (Lk 16, 9-15)
Muri icyo gihe, Yezu abwira abigishwa be ati 9« Reka rero mbabwire: ayo matindi y’amafaranga nimuyashakishe incuti, kugira ngo umunsi mwayabuze, izo ncuti zizabakire aho muzibera iteka. 10Udahemuka mu bintu byoroheje, ntahemuka no mu bikomeye; naho uhemuka mu bintu byoroheje, ahemuka no mu bikomeye. 11None se nimuterekana ko muri indahemuka mu matindi y’amafaranga, ni nde uzabashinga ibifite agaciro k’ukuri ? 12Niba kandi muterekanye ko muri indahemuka mu bintu bitari ibyanyu, ibibagenewe muzabihabwa na nde ? 13Nta mugaragu ushobora gukorera ba shebuja babiri : azanga umwe akunde undi, cyangwa azibanda kuri umwe asuzugure undi. Ntimushobora gukorera Imana na Bintu. »
14Abafarizayi bikundiraga amafaranga, bumvise ibyo byose baramukwena. 15Yezu arababwira ati «Mukunda kwigira intungane mu maso y’abantu, ariko Imana izi imitima yanyu. Koko icyo abantu baha agaciro, ni cyo kiba kigayitse mu maso y’Imana.»


text:
Rusizi: Habarurwa indaya zirenga 1000
Imibare ituruka mu buyobozi bw’Akarere ka Rusizi ihamya ko muri ako karere habarurwa indaya 1000 zirimo n’abana bataragira imyaka y’ubukure.
Izo ndaya zikorera uburaya mu Mujyi wa Rusizi,ukaba ari umujyi uturiye umupaka uhuza u Rwanda na Repubulika iharanira Demokarasi ya Congo.
Habarugira Wenceslas, ushinzwe ubuzima mu Karere ka Rusizi avuga ko abo bakora uburaya bagera ku 1000 ari ababyemera kuko ngo hari n’abandi babukora rwihishwa. Bivuze ko uwo mubare urenga.
Akomeza avuga ko bakora ibishoboka byose kugira ngo abana b’abakobwa badakomeza kwishora mu buraya.
Agira ati “Tumaze iminsi dukangurira ababyeyi kuganiriza abana bababwira ko bagomba guhakanira ababashuka bashaka kwangiza ubuzima bwabo.”
Akomeza agira ati “Tubabwira ko batagomba kugira isoni zo kubwira abana babo ko gukora imibonano mpuzabitsina bakiri bato byangiza ubuzima bwabo. Nk’abashinzwe ubuzima iyo tubonye abakiri bato muri ibyo bikorwa bibi dufatanya n’izindi nzego tukabasubiza mu mashuri.”
Abakora uburaya bavuga ko ubukene mu miryango yabo ari bwo butuma bishora mu buraya bubateza indwara zandurira mu mibonano mpuzabitsina.
Umwe muri bo utashatse kwivuga izina agira ati “Njyewe ikintu numva cyakorwa ngo uyu mwuga tuwureke keretse tubonye nk’amafaranga! Ubu se wawureka nta mafaranga ufite ukabaho gute!”
Mugenzi we yungamo ati “Njyewe iyo nkubise imitwe nkareba hirya no hino mbona nta kindi nakora kuko hari igihe unavuka ahantu utamenya uko hameze ukava mu cyaro ukaza mu mujyi gukora uburaya.”
Akomeza agira ati “Mfite imyaka 22 nabutangiye mfite imyaka 12. Nta kundi wagira! Njyewe nahuye n’abandi bana barambwira ngo ‘sha twebwe duhura n’abagabo bakaduha amafaranga’ nanjye ni uko nagiye!”
Ababyeyi batandukanye muri Rusizi bavuga ko bakomeza kwigisha abana babo,n’ubwo babigisha ariko ngo kubonera umuti icyo kibazo cy’uburaya ntibyoroshye; nk’uko uwitwa Nyirarukundo Agathe abisobanura.
Agira ati “Tugerageza kubwira abana bacu ngo bareke imyitwarire mibi ariko biragoye kuko hano hanze bahahurira n’ibishuko byinshi by’abantu babaha amafaranga bakabashora mu busambanyi. Ubu twatangiye kubiganiraho mu mugoroba w’ababyeyi ngo turebe ko hari icyo bizatanga.”
Gusa ariko abakora uburaya muri Rusizi babonye umuryango wita ku buzima ugiye kubafasha witwa "Ihorere Munyarwanda", ukazabafasha mu kurwanya icyorezo cya SIDA no kuvana mu bukene abakora umwuga w’uburaya.
Mwananawe Aimable, umuhuzabikorwa w’uwo muryango avuga ko baje gukorera mu Karere ka Rusizi mu rwego rwo kurwanya ubukene butuma bamwe bishora mu buraya.
Agira ati “Twifuza ko baba abantu nk’abandi bagashobora kwiteza imbere haba mu by’ubuzima n’imibereho, tunabafasha no mu mishinga iciriritse.
Akomeza agira ati “Icyo gihe ntibazongera kugurisha imibiri yabo kuko batazabona umwanya wo kwirirwa bakora ngo babone n’imbaraga zo kurara amajoro.”
Umuryango "Ihorere Munyarwanda" uzamara umwaka umwe mu Karere ka Rusizi aho ku ikubitiro uzakorana n’abakora uburaya 500.
Ubwandu bw’icyorezo cya SIDA ku rwego rw’igihugu buri kuri 3%. Gusa ariko abakora uburaya, imibare iva muri Minisiteri y’Ubuzima igaragaza ko indaya imwe muri ebyiri iba yanduye SIDA. Bivuze ko hadafashwe ingamba zo kubegera bakwirakwiza ubwandu.
Ibitekerezo ( 3 )
izondaya nukuzikumira hakirikare kuko bakokoza nabarimunda bataravuka
habeho gushakisha umuti w’ icyo kibazo bikiri vuba, kko baramutse babyihoreye umubare w’ Indaya muri Rusizi wakiyongera kdi harimo gutera imbere umunsi kuwundi, byatuma habaho isura mbi rwose. Abayobozi babishyiremo umwete, Murakoze.
mugihumbi magana inane zirwaye sida zokicwa namacinya


text:
TELEVIZIYO YA JW
Ibiri kuri Televiziyo ya JW
Ibirimo bihita
Videwo ziboneka ahangitse ngo “Ibirimo bihita” zitambuka amasaha 24 kuri 24, hakurikijwe gahunda yateguwe.
Reba ibiganiro bitandukanye urugero nk’Ibyo twabahitiyemo, Filimi, Abana, Ingimbi n’abangavu n’Ibyabaye.
Kanda ahanditse ngo “Gahunda y’ibiganiro” urebe ibiganiro bikurikiraho.
Videwo wifuza
Buri cyiciro cyose kiba kirimo videwo imwe cyangwa nyinshi.
Ushobora kureba imwe cyangwa ugakanda kuri Fungura byose kugira ngo urebe videwo zose ziri muri icyo cyiciro.
Ushobora no guhagarika videwo, kuyihutisha cyangwa ukayisubiza inyuma.
Amajwi
Hari ibintu byinshi byafashwe amajwi (indirimbo, darame zo gusoma Bibiliya n’ibindi).
Ushobora kumva kimwe kimwe cyangwa ugakanda kuri Fungura byose kugira ngo wumve ibiri muri icyo cyiciro byose.
Kanda kuri Hera ku yo ari yo yose kugira ngo utege amatwi porogaramu runaka zigiye zikurikirana mu buryo butari ku murongo.


text:
ISOMO RYA MBERE
Ibaruwa ya mbere Mutagatifu Pawulo Intumwa yandikiye Timote (1 Tim 3, 14-16)
Nkoramutima yanjye, 14ibyo mbikwandikiye nizera ko nzaza vuba nkagusanga. 15Nyamara ariko ndamutse ntinze, ni ngombwa ko umenya uko wifata mu nzu y’Imana: ndashaka kuvuga Kiliziya y’Imana nzima, yo nkingi ishyigikiye ukuri. 16Rwose nta watinya kubivuga, iyobera ry’ubusabaniramana rirakorneye : Kristu yigaragarije muri kameremuntu, aba intungane ku bwa Roho, arangamirwa n’abamalayika, yamamazwa mu banyamahanga, yemerwa ku isi hose, ajyanwa mu ikuzo.
ZABURI (Zab 111 (110), 1-2, 3-4, 5-6)
Inyik/ Uhoraho, ibyo wakoze biratangaje !
Nzasingiza Uhoraho n’umutima wanjye wose,
mu nteko y’intungane no mu ikoraniro rusange.
Ibyo Uhoraho yakoze biratangaje,
ababyitayeho bose bahugukira kubizirikana.
Ibikorwa bye birangwa n’ubwiza n’ubudasumbwa,
kandi ubutungane bwe bugahoraho iteka.
Yashatse ko bagenda bibukiranya ibitangaza bye,
Uhoraho ni umunyaneza n’umunyampuhwe.
Abamwubaha abaha ibibatunga,
akibuka iteka Isezerano rye.
Umuryango we yaweretse ibikorwa bye bihambaye,
igihe awugabiye ayandi mahanga ho umunani.
IBANGONDIRIMBO RIBANZIRIZA IVANJILI (Yh 6,63.68)
Alleluya Alleluya.
Amagambo yawe Nyagasani,
aturuka kuri Roho kandi agatanga ubugingo.
Ni wowe ufite amagambo y’ubugingo bw’iteka.
Alleluya.
IVANJILI
+ Luka (Lk 7, 31-35)
Muri icyo gihe, Yezu abwira rubanda ati 31« Mbese abantu b’iki gihe nabagereranya na nde ? Bameze nka nde ? Bameze nk’abana bicaye ku kibuga, 32bamwe babwira abandi bati ‘Twavugije umwirongi maze ntimwabyina ! Duteye indirimbo z’amaganya ntimwarira !’ 33Koko rero Yohani Batisita yaje atarya umugati, kandi atanywa divayi, muravuga muti ‘Yahanzweho !’ 34Naho Umwana w’umuntu aza arya kandi anywa, muravuga muti ‘Ni igisambo, ni umusinzi, ni incuti y’abasoresha n’abanyabyaha !’ 35Nyamara ubuhanga bugaragazwa n’ibikorwa byabwo. »


text:
Naganiriye n’umukobwa ufite ikibazo cyo guhitamo mu bahungu babiri kandi koko mbona byamuteye ikibazo, ndamubaza nti “ Mbwiza ukuri, bose ubakunda kimwe ?” ati “reka reka, nta n’aho bahuriye, X ndamukunda cyaneee kandi nawe arankunda pe ! Ariko Y mbona ariwe uzagira icyo amarira nitubana kubera afite avenir, azi ubwenge kandi afite connexion ku buryo azabona akazi keza”
Nakurikiye ikiganiro kuri radio, umuhungu asobanura ko umukobwa bakundanye yamuhemukiye, none ntazirirwa ashakisha ibyo gukunda undi, azareba mu bamwegereye uwo yapfa kwihanganira ingeso ze
Abakobwa n’abahungu bakuze bo, mu muco wacu, iwabo babahatira gushaka kuko “HAGEZE”, nk’aho hari imyaka ntarengwa yashyizweho bakemera uje mbere.
Abandi bakora ubukwe, kuko umukobwa yatwaye inda, imiryango igaterana icyemezo kigafatwa kandi bataranakundanye.
Abandi bana cyane ab’imfubyi bagashakisha aho baba bumva ko ari iwabo kubera kurambirwa gucumbikirwa.
Uko rero urugo rwatangiye biha uwo mwarushinganye izina runaka. Ingero :
- Uwo mwarushinganye ni umu fournisseur (ashinzwe kukubonera ibyangomwa mu buryo bw’amafranga….)
- Uwo mwarushinganye ni umusimbura « substitut » : ibi biba cyane cyane igihe umwe yagize guhemukirwa n’uwo yifuzaga mu by’ukuri
- Uwo mwarushinganye ni umutwaro : Wamufashe kuko hageze, cyangwa bamuguhatiye
- Uwo mwarushinganye ni umutako : Kimwe n’imodoka nziza cyangwa, Telephone nziza, ibi biba cyane ku bakurikirana ubwiza bw’inyuma
- Uwo mwarushinganye ni adresse
- Uwo mwarushinganye ni icyambu kikugeza ku ntego runaka : Kujya I Burayi, Kubona ubutunzi.
Ariko urwo “Rukundo” rufite ibisobanuro bitandukanye. Rero hari urukundo rufite impamvu runaka, hari n’urukundo rwimeza mu mutima aho ukunda umuntu uko ameze, uko ateye nta kindi ukurikiye.
Murumva rero ko niba warakoze ubukwe n’umu “Fournisseur” umunsi atazabasha kuzuza iyo nshingano, cyangwa umunsi uzabona wihagije mu buryo bw’amafranga, nta mwanya azaba agifite mu buzima bwawe.
Niba uwo mwarushinganye yari “substitut” cyangwa uri hafi ahongaho, hari umunsi uzahura n’usa neza nk’uko wifuza, kuko uwo wifuza aba ari mu mutwe wawe. Iyo ubana na “substitut” uhora ushaka kumwereka ko adasa n’uri mu mutwe wawe. Ubwo se umunsi wabonye hanze usa n’uko ushaka uzabigenza ute ?
Icyakorwa
Niba uri mu rugo, uzi neza ko intangiriro yarwo atari urukundo ruri inconditionnel, ugomba gutangira guhindura ibitekerezo byawe, ugatangira kubona umufasha/tware wawe nk’undi wowe, nk’uwo mugomba kubana mu buzima bwose cyangwa muri byose . Ikindi ugahinga urukundo rudasanzwe mu mutima wawe, ntiwite gusa ku cyo umutegerejeho, ukita no ku cyo we agutegerejeho.
Birashoboka cyane ko mwaba mwaratangiye nabi ariko mukarangiza neza, byose biterwa no Kwizera mufite mu mitima yanyu, n’ubushake ko ibintu bihinduka.
Ikibazo si ibibazo muri gucamo, ahubwo ikibazo ni uko mwabyitwaramo ngo bikemuke.
Nk’uko nabivuze nta rugo rusa n’urundi, ufite ikibazo cyihariye aba agomba inama zihariye bijyanye n’urugo rwe.
Abatararushinga rero, Mbifurije kurutangira neza.


text:
Menya amayeri asigaye agoboka abahungu iyo bashaka gutereta abakobwa bakemera batiriwe bazuyaza-REBA HANO
Gutereta burya ni ibintu by’ubwenge bisaba ubwitonzi n’ubushishozi buhambaye, kuko akenshi usanga abahungu benshi bakunda guhura n’igihombo cyo gukundwa n’abo bihebeye bitewe n’uburyo bakoresheje babasaba urukundo //pagead2.googlesyndication.com/pagead/js/adsbygoogle.js (adsbygoogle = window.adsbygoogle || ).push({}); Umusore w’inyaryenge rero iyo ashatse...
Dore ibanga ryihishe inyuma y’ imyitwarire y’ abakobwa/abagore ikunze gutangaza benshi no kutavugwaho rumwe
Muri iyi minsi ya none hari abagore/abakobwa banshi usanga bakunze kugaragaza imyitwarire igiye itandukanye n’iy’abandi bitewe n’ibyiyumviro byabo ugasanga bakomeje kwibazwaho byinshi, kandi n’ababasha kugira ibyo babavugaho ntibahuze //pagead2.googlesyndication.com/pagead/js/adsbygoogle.js (adsbygoogle = window.adsbygoogle || ).push({}); Wari uzi ko...
Dore umusore ukundwa cyane n’ abakobwa uko aba ameze-REBA HANO
Abantu benshi bakunda kwibaza umusore ushobora gukurura abakobwa ku buryo bamwifuza ari benshi uko yaba ameze n’ibyo yaba yujuje gusa igitangaje ni uko kubona igisubizo kuri iki kibazo bibaza bitabashobokera. Uyu munsi twagushakiye bimwe mu bintu cyangwa imyitwarire umuhungu...
Dore amasaha meza wakoreraho imibonano mpuzabitsina ukaryoherwa birenze-REBA HANO
Gutera akabariro biri mu bikorwa by’ingenzi cyane hagati y’abashakanye kuko gituma barushaho gukomeza urukundo rwabo ariko kandi abaganga bakaba banagaragaza ko hari byinshi bimarira umubiri w’umuntu nko kumurinda zimwe mu ndwara, umunaniro... //pagead2.googlesyndication.com/pagead/js/adsbygoogle.js (adsbygoogle = window.adsbygoogle...
Dore ibiranga umukobwa mwiza ukurura igitsinagabo cyose ku buryo buri musore yifuza kumurobanura mu...
Burya uko umukobwa yaba ameze kose ashobora gukunda na we agakundwa cyangwa se ntakundwe; biterwa n’umubona uko amwiyumvamo. Gusa nk’uko bikunze kugaragara, hari ibintu biza ku isonga cyane ku buryo umukobwa ubyujuje cyane cyane muri iki gihe, usanga arwanirwa...
Dore ibyo umugore yakorera umugabo bikamwongerera ubushake cyane bwo gutera akabariro-REBA HANO
Burya n’ubwo umugabo wese aho ava akagera ashobora kugira ubushake bwo gutera akabariro bitewe n’impamvu runaka, hari ibintu umugore we ashobora kumukorera bikamera nk’uko umushoferi iyo afashe ku muriri ikinyabiziga kirushaho kwiruka. //pagead2.googlesyndication.com/pagead/js/adsbygoogle.js (adsbygoogle = window.adsbygoogle...
Sobanukirwa n’icyo kurota ukora imibonano mpuzabitsina bivuze n’impamvu yabyo-REBA HANO
Abantu benshi bajya bibaza impamvu iyo baryamye barota bakora imibonano mpuzabitsina nyamara ntibamenye muby’ukuri ikiba kibyihishe inyuma. Igitabo LOVE SPELLS cyanditswe na Marianne Vicelich kivuga ko ushobora kurota ukora imibonano mpuzabitsina bitewe n’ibyo uba wiriwemo ahanini usanga biba byiganjemo...
Itondere ibi bintu 3 niba witegura kubaka urugo n’umukunzi wawe
Kubaka urugo si ibintu bihubukirwa, biritonderwa bigatekerezwaho, abashaka kubakana urugo bakabyumvikanaho ku bushake no mu rukundo ruhagije, ariyo mpamvu hari ibinti by'ingenzi bagomba kwitondera no kwitaho. //pagead2.googlesyndication.com/pagead/js/adsbygoogle.js (adsbygoogle = window.adsbygoogle || ).push({}); Ntawe bitagaragarira amaso ko muri...
Ibintu byakwereka ko umukunzi wawe akiri isugi
Abasore benshi usanga bafite impungenge zo kumenya niba abakunzi babo bakiri amasugi, kugira ngo barusheho kubizera ndetse no kuba bapanga gahunda zo kubana nk’umugore n’umugabo. Hafi 70% by’abasore usanga bifuza kuzashaka umukobwa ukiri isugi, gusa biragoye kumubona mu minsi ya...
Dore ibimenyetso 10 simusiga byakwereka umusore ko umukobwa yamukunze-REBA HANO
Gukunda no gukundwa ni ibintu byizana, kandi ntawe bitabaho muri iyi si dutuyeho, yaba ashaje cyangwa ari muto. Gusa ikigora ni ukumenya niba hari umuntu ukwitayeho cyangwa ugukunda, ngo mube mwahuza urugwiro, mu gihe nawe ukeneye kubona umukunzi. //pagead2.googlesyndication.com/pagead/js/adsbygoogle.js ...
Dore impamvu zitera abagore bamwe guhorana agahinda bakiyita amasugi kandi byitwa ko bafite abagabo-REBA...
Burya mu buzima bw’abashakanye habamo amabanga menshi ariko ibanga udashobora gupfa kumva umwe mu bashakanye ashyira hanze ni irijyanye n’uburyo bakoramo imibonano mpuzabitsina, gusa hari abagore bamwe bananirwa kwihangana bakaba babiganirizaho bagenzi babo cyane cyane iyo iki gikorwa kitagenda...
Menya ibintu by’ingenzi abakobwa batajya basobanukirwa ku bahungu-IGICE CYA I
Abakobwa benshi bibwira ko bazi abahungu nyamara ibi ni ukwibeshya kuko hari ibintu byihariye abahungu hafi ya bose bibitseho ariko bikaba bikiri ibigihishwe ku bakobwa badashobora gutahura mu buryo bworoshye. //pagead2.googlesyndication.com/pagead/js/adsbygoogle.js (adsbygoogle = window.adsbygoogle || ).push({}); Abakobwa...
Nta mugabo wari ukwiye guhangayikishwa n’uko afite igitsina gito mu gushimisha umukunzi we-REBA...
Hari abagabo usanga bahangayikishijwe no kugira igitsina kigufi cyangwa gito, bakibaza uko bazabigenza ndetse ugasanga bafite ipfunwe nyamara bitakagombye kuko igitsina uko kingana kose ngo ntacyo bitwaye ahubwo ikingenzi ari ukomenya uko ugikoresha. //pagead2.googlesyndication.com/pagead/js/adsbygoogle.js (adsbygoogle =...
Dore ibanga utaruzi rituma abagabo bashidukira abagore n’abakobwa bafite ibibuno binini-REBA HANO
Ni byo koko hari byinshi bigenda bivugwa ku bijyanye n’imiterere y’igitsinagore cyane cyane hitawe ku itandukaniro riri hagati y’imiterere y’umubiri w’umukobwa n’umusore. Nk’uko rero na none abagore bose usanga hari imiterere badahuje ugendeye ku bigaragara inyuma , usanga hari...
Dore ibiribwa byafasha umugore kugira ububobere mu gitsina-REBA HANO
Ikibazo cyo kutagira ububobere mu gitsina ku bagore bamwe gikomeje kuvugisha abantu amagambo menshi aho usanga bamwe bibaza icyo bakora kugira ngo bahangane n’iki kibazo ndetse abandi bakibaza ikibitera. //pagead2.googlesyndication.com/pagead/js/adsbygoogle.js (adsbygoogle = window.adsbygoogle || ).push({}); Iyo uganiriye...
Dore impamvu nyamukuru zishobora gutuma umukobwa ahera iwabo kabone n’iyo yaba ari mwiza ate-REBA...
Biramenyerewe ko muri kamere ya muntu umukobwa akurura igitsinagabo bitewe n’imimerere ye. Ariko nyamara hari impamvu zifatika zishobora gutuma ahera ku ishyiga kandi ubona ntacyo abaye. //pagead2.googlesyndication.com/pagead/js/adsbygoogle.js (adsbygoogle = window.adsbygoogle || ).push({}); Dore ibintu bishobora gutuma umukobwa...
Waba ushaka kwigarurira umutima w’ umukobwa mukundana ? Kora ibi bintu wirebere ukuntu akwimariramo...
Abakobwa bose aho bava bakagera bakunda umuhungu ubitaho ndetse ibi akenshi usanga bikunda gutsinda abahungu bamwe na bamwe bikabaviramo kubengwa bagatekereza ko nta gikundiro bagira ahubwo ari ukutamenya uburyo bwiza bwo gufata abakunzi babo neza. //pagead2.googlesyndication.com/pagead/js/adsbygoogle.js ...
Dore ibintu 6 utaruzi bituma umugabo afatwa nk’ umuswa mu gutera akabariro n’uburyo yabyirinda-REBA...
Hari igihe bijya bibaho umugabo akananirwa gutera akabariro ahanini bimuturutseho cyangwa biturutse ku zindi mpamvu zitamuturutseho, Ibi bishobora kuba intandaro yo kutumvikana hagati y’abashakanye ndetse bikaba byanasenya ingo. //pagead2.googlesyndication.com/pagead/js/adsbygoogle.js (adsbygoogle = window.adsbygoogle || ).push({}); Bijya bibaho ko...
Dore ibyo wakora niba ushaka kunyazwa neza mu gihe cyo gukora imibonano mpuzabitsina-REBA HANO
Hari abakunzi bacu batwandikiye kenshi bashaka gusobanukirwa n’ igikorwa cyo kunyaza ndetse n’icyo umugore yakora kugira ngo anyazwe neza, abandi nabo bagashaka gusobanukirwa niba buri mugore agira amavangingo. //pagead2.googlesyndication.com/pagead/js/adsbygoogle.js (adsbygoogle = window.adsbygoogle || ).push({}); Kuri iki kibazo...
UBUSHAKASHATSI: Ese koko uburebure bw’intoki bwaba bufitanye isano n’ingano y’igitsina cy’umugabo-REBA HANO
Ubushakashatsi bwakorewe muri Koreya y’ Epfo bwagaragaje ko kugira ngo umenye uburebure bw’igitsina cy’umugabo, ushobora kuburebera ku burebure bw’igikumwe cye n’ubwa mukubitarukoko. //pagead2.googlesyndication.com/pagead/js/adsbygoogle.js (adsbygoogle = window.adsbygoogle || ).push({}); Nk’ uko ABC News, yabitangaje ngo aba bashakashatsi bagaragaje...


text:
ISOMO RYA MBERE
Isomo ryo mu gitabo cy’Umuhanuzi Izayi (Iz 6, 1-8)
1Mu mwaka umwami Oziya yatanzemo, nabonye Nyagasani yicaye ku ntebe ya cyami ndende kandi itumburutse. Ibinyita b’igishura cye byari byuzuye icyumba gitagatifu cy’Ingoro y’Imana. 2Abaserafimu bari bahagaze hejuru ye, bafite umwe umwe amababa atandatu : abiri yo gukingira uruhanga, yandi abiri yo gutwikira ibirenge, n’abiri yo kuguruka. 3Nuko bakikiranya amajwi bavuga bati “Nyir’ubutagatifu, Nyir’ubutagatifu, Nyir’ubutagatifu ! Ni Uhoraho, Umugaba w’ingabo, isi yose yuzuye ikuzo rye !” 4Umuririmo w’ayo majwi uhindisha umushyitsi inzugi n’ibizingiti byazo, maze Ingoro isabwa n’umwotsi.
5Nuko ndavuga nti “Ndagowe ! Bincikiyeho kuko ndi umuntu w’iminwa yandavuye, ngatura mu muryango w’iminwa yahumanye, none amaso yanjye akaba abonye Umwami, Uhoraho, Umugaba w’ingabo.” 6Ariko umwe mu Baserafimu aguruka ansanga, afashe mu kiganza cye ikara ryaka yari akuye ku rutambiro, ariteruje igifashi. 7Arinkoza ku munwa maze arambwira ati “Ubwo iri kara rigukoze ku munwa, ubuhemu bwawe burahanaguwe, icyaha cyawe kirakijijwe.” 8Nuko numva ijwi rya Nyagasani rigira riti “Mbese ndatuma nde ? Ni nde twakohereza ?” Ni ko kumusubiza nti « Ndi hano, ntuma ! »
ZABURI (Zab 93 (92), 1ab, 1c-2, 5)
Inyik/ Uhoraho ni Umwami, ari ku ngoma ubuziraherezo !
Uhoraho ni Umwami, yisesuyeho ubuhangare,
Uhoraho yambaye ububasha, yarabukindikije.
Isi yarayishinze arayikomeza.
Intebe yawe y’ubwami yashinzwe ubutajegajega,
uriho kuva kera na kare !
Ibyo waduhishuriye ni amanyakuri;
Ingoro yawe ikwiranye n’ubutungane,
Uhoraho, uko ibihe bizahora bisimburana.
IBANGONDIRIMBO RIBANZIRIZA IVANJILI (1Pet 4, 14)
Alleluya Alleluya
Muzishime nibabatuka babaziza izina rya Kristu :
Roho w’Imana azaba ari kumwe namwe.
Alleluya
IVANJILI
+ Matayo (Mt 10, 24-33)
Muri icyo gihe, Yezu yabwiye Intumwa cumi n’ebyiri ati 24“Umwigishwa ntasumba umwigisha we, n’umugaragu ntasumba shebuja. 25Ahubwo umwigishwa nabe nk’umwigisha, n’umugaragu amere nka shebuja, maze ibyo bibe bihagije. Niba nyir’urugo baramwise Belizebuli, bazavuga iki ku bo mu rugo rwe ? 26Ntimukabatinye rero kuko nta kintu gihishe kitazagaragara, nta n’igihishiriwe kitazamenyekana. 27Icyo mbabwiriye mu mwijima muzakivugire ahabona; icyo mbongorereye ahiherereye, muzagitangarize ahirengeye. 28Ntimugatinye abica umubiri, ariko badashobora kwica ubugingo; ahubwo mutinye Ushobora kuroha ubuzima n’umubiri icyarimwe mu nyenga y’umuriro. 29Mbese ibishwi bibiri ntibigura igiceri ? Nyamara nta kigwa hasi muri byo, So atabishaka ! 30Naho mwebwe, imisatsi yo ku mutwe wanyu yose irabaze ! 31Ntimugatinye rero : mwebwe murushije agaciro ibishwi byinshi. 32Umuntu wese uzanyemera mu maso y’abantu, nanjye nzamwemera imbere ya Data uri mu ijuru; 33naho uzanyihakana mu maso y’abantu, nanjye nzamwihakana mu maso ya Data uri mu ijuru.”


text:
Tariki ya 13 Nzeli 1996, nibwo hatangajwe ko Tupac amuru shakur, umuraperi wamamaye cyane mu njyana ya Hip hop yashizemo umwuka, twifashishije ibitangazamakuru bitandukanye Imirasire.com iragaruka kubyaranze ubuzima bwe.
2 Pac, yavutse tariki 16 Gicurasi 1971 mu gace ka East Harlem, I Manathan mu mujyi wa New York mu gihugu cya Leta Zunze Ubumwe za Amerika, Abyarwa na Alice Faye Williams na se Billy Garland, bamwise Lesane Parish Crooks.
Ababyeyi be baje gutandukana, maze mama we aza gushakana na Mutulu Shakur wari umusilamu, ibi byamuteye guhindura izina maze yitwa “Afeni Shakur.” Mu 1972 Afeni Shakur yaje guhindurira izina Lesane Parish, amwita “Tupac Amaru” izina bakuye ku mu nyaPeru, waharaniye bikomeye ubwigenge bw’abanyaPeru.
Tupac na mushiki we Sekyiwa Shakur bakuriye mu buzima butoroshye barerwa na nyina gusa. Umuryango wabo wagenderaga ku matwara y’ishyaka ryitwaga “Black Panther Party” ryari rishyize imbere kwishyira ukizana ndetse no kwigenga kw’abirabura. Ibi byateye Tupac nawe gukurana iyi myumvire, anabiririmba mu ndirimbo ze nyinshi.
Mu 1986, umuryango wa Tupac waje kwimukira I Baltmore. Tupac warumaze kurangiza umwaka wa kabiri ku ishuri ryitwa “Paul Laurence Dun Bar High school” yaje kurivaho maze ajya kwiga ku ishuri ry’ubugeni ryitwa “Baltimore school for the arts” aho yigaga ubuvanganzo, kwandika no kuvuga imivugo, gukina amafilime ndetse n’umuziki w’injyana ya Jazz . Kuri iri shuri Tupac yaherekaniye impano yarafite yo kuririmba Rap, abifashijwemo n’inshuti ye Dana Mouse Smith wamuvugirizaga ingoma. Tupac yakomeje kwerekana ubuhanga yari afite, atsinda amarushanwa yo ku rapa, ari nako arushaho gukundwa cyane mu kigo. Aha yaje kuhakura inshuti ye magara Jada Pinkett wamubereye inshuti y’ubuzima bwe bwose.
Kugeza kuri ubu, Tupac akaba yibukwa cyane kuri iki kigo bitewe ni ukuntu yakundwaga cyane n’abandi banyeshuri ndetse n’ubuhanga yarafite mu ku rapa. Tupac yakomeje kwigaragaza, atangira gukoresha akabyiniriro ka Mc New York. Ku myaka 17, Tupac yahinduye uko izina rye ryandikwaga (Tupac) ritangira kwandikwa “2pac”. 2Pac yatangiye kujya gutunganya indirimbo ze muri studio mu 1987, indirimbo ze ariko ntizigeze zimenyekana cyane.
Mu 1990 2pac yinjiye mu itsinda ryitwaga “Digita underground”, aba baje gukorana indirimbo mu 1991 yakoreshejwe muri filime “Nothing but trouble” ndetse nabo baje gukina muri iyi filime.2Pac yokoranye n’iri tsinda Alubumu yitwa “Sex packets” n’indi yitwa “The Sons Of The P”.
2Pac yaje kwitandukanya na Digital underground, maze akora Alubumu yambere kugiti cye yise “2pacalypse now, nubwo iyi alubumu itigeze ivugwa cyane mu zakunzwe ariko aba raperi nka Nas, Eminem na The game bo barayikunze cyane ndetse bavuga ko hari byinshi bayigiyeho .
Mu 1993 mu kwezi kwa gashyantare, 2pac yashyize hanze Alubumu ye ya kabiri yise “Strictly for my N.I.G.G.A.Z…,” Iyi yarakunzwe cyane kurusha iyari yayibanjirije (2pacalypse), ndetse ihita iza ku mwanya wa 24 muri 200 zari zikunzwe cyane ku rutonde rwa Billboard. Iyi Alubumu yarigizwe n’indirimbo ziganjemo izivuga uko 2pac yabonaga politike ndetse n’uburyo abirabura bafatwaga. Indirimbo nka “Keep your head up” na “I get around” ziri mu zakunzwe cyane kuri iyi Alubumu.
Mu 1993 waje kurangira 2Pac akoze itsinda bise “Thug life” ryari rigizwe n’inshuti ze Big sky, Macadoshis ndetse n’umuhungu wa Mutulu Shakur witwa “Mopreme Shakur”. Aba ariko baje gukorana Alubumu imwe gusa na 2Pac yitwa “Thug life volume 1 bashyize hanze mu 1994 itariki 26 Nzeri. Indirimbo yakunzwe cyane kuri iyi Alubumu yitwa “Pour out a little liquor”.
Mu 1995 2Pac yashyize hanze Alubumu ye ya gatatu yise “Me Against The world”, yakunzwe cyane ndetse ikaba ari imwe muri Alubumu nziza mu njyana ya Hip hop z’ibihe byose. Iyi Alubumu ikaba yaraje guhabwa igihembo cya Alubumu nziza ya Rapu mu 1996 yahawe na “Soul Train Music Award”. Kuri iyi Alubumu indirimbo yakoreye nyina umubyara yise “Dear mama”, niyo yaje gukundwa cyane.
Muri uyu mwaka 2Pac yatangiye gukoresha akabyiniriro ka Makaveli, izina yakuye ku mugabo w’Umutaliyani wanditse igitabo 2Pac yakundaga cyane cyitwa “The Prince” cyavugaga uburyo umuntu yabeshya ko yapfuye kugirango abanzi be bareke kumugendaho.
Ttariki 12 Ukwakira 1995, 2Pac wari umaze amezi icyenda afunzwe azira gusambanya ku gahato umugore, yaje gufungurwa abifashijwemo na Suge Knight wari umuyobozi wa Death Row Record, wamwishyuriye milliyoni n’ibihumbi maganane by’Amadolari. 2pac mukumwitura iyo neza ahita asinya masezerano yo gukorana alubumu eshatu na Death Row Records.
Agifungurwa 2Pac yahise ashinga itsinda bise “Outlaw Immortalz” ryari rigizwe na Mopreme Shakur na Big syke (aba bari bakoranye muri Thug Life), Hussein Fatal, E.D.I Mean, Kastro, Yaki Kadafi na Storm. Mu 1996 tariki ya 13 Gashyantare, 2pac yashyize hanze Alubumu ye ya kane yise “All Eyez on me”, iyi Alubumu yatunganyijwe na Death Row Records ndetse na Interscope Records, bivugwa ko iyi ariyo alubumu ya Tupac yarikoze neza kurusha izindi. Indirimbo zirimo: “California love”, “How do u want it” ndetse na “2 of Americaz most wanted” yokaranye na Snoop Doggy Dogg, zaje gukundwa cyane kuri iyi Alubumu. All eyez on me yegukanye igihembo cya Alubumu nziza ya Rapu yahawe mu 1997. Icyi gihembo yagihawe Soul Train Music Award.
Tariki 4 Kamena 1996, 2Pac afatanyije na OutlOw Immortalz baje gushyira hanze indirimbo bise “Hit Em Up” yari yiganjemo guterana amagambo (Diss Song) n’umuraperi The Natorious B.I.G ndetse n’abandi bakoranaga nawe aribo Bad boyz yariyobowe na Sean Combs ubu uzwi ku izina rya “Puff Daddy”. Muri iyi ndirimbo 2Pac yishongoraga bikomeye ku mu Raperi Notourious B.I.G yigamba ko yaryamanye n’umugore we Faith Evans, ndetse n’andi magambo menshi yo gusebya abari bagize Bad Boyz. Hit Em Up yari umusaruro w’urwango rukomeye rwari ruri hagati ya East Coast yari iyobowe na 2pac ndetse na West Coast yari iyobowe na Natorious B.I.G. Nyamara aba bombi bakuze ari inshuti, ariko umubano wabo wajemo agatotsi ku itariki ya 30 Ugushyingo 1994, ubwo 2pac yaraswaga inshuro eshanu ndetse akanibirwa mu gitero cyagabwe kuri Quad Recording Studio I Manthan.
Ibi byashinjijwe Notorious B.I.G n’umuyobozi wa Bad Boyz Sean Combs. Mu ijoro ryo ku ya 7 Nzeri 1996, Tupac Shakur na Suge Knight bitabiriye umukino wo guterana ibipfunsi (Box) wahuje Mike Tyson (wari inshuti ya 2Pac cyane) na Bruce Seldon.
Uyu Mukino wabereye muri Hoteli yitwa “MGM Grand” Mu mujyi wa Las Vegas. Ku isaha ya saa mbiri n’igice z’umugoroba Mike Tyson yaramaze gukubita hasi Bruce Seldon, umukino wabahuzaga uhita urangira. Ku isaha ya saa mbiri na mirongo ine n’itanu 2Pac wari usohotse Muri MGM Grand Hotel, yahise abwirwa ko Orlando “Baby Lane” Anderson ari aho hafi.
Orlando n’igikundi cye bari barasagariye umwe mu bagize Death Row. 2Pac yahise agira umujinya n’iko kujya gukubita Orlando ibipfunsi abifashijwemo na Suge Knight, imirwano ariko yahise ihoshwa n’abari bashinzwe umutekano muri MGM Grand Hotel. Imirwano irangiye 2Pac na Suge Knight bahise bajya guhindura imyenda mu kabyiniro ka Suge Knight kitwaga “Club 662” ubu kakaba kitwa “Restaurent /Club 7”. Ahagana mu ma saa tanu z’ijoro 2Pac na Suge Knight bari bari mu modoka, bahagaritswe n’abashinzwe umutekano wo mu muhanda bitewe n’uburyo bavuzaga umuziki cyane ndetse no kutagira plake z’imodoka. Aba ariko bahise babarekura.
Ku isaha ya saa tanu irengaho iminota icumi, 2Pac na Suge Knight bahagaze mu ihuriro ry’umuhanda wa Flamingo na Koval Rane imbere ya Hotel Maxim, imodoka yaririmo abakobwa babiri yahagaze ibumoso bwabo, maze 2Pac atangira kuganira nabo.
Ku isaha ya saa tanu irengaho iminota cumi n’itanu imodoka y’umweru yo mu bwoko bwa Kadilake (Cadillac) y’imiryango ine yaririmo abantu batamenyekanye umubare yahagaze ku ruhande rw’imodoka yaririmo 2Pac na Suge Knight, maze bamanura ibirahure batangira kurasa amasasu ku ruhande 2Pac yari yicayeho, 2Pac yafashwe n’amasasu inshuro enye, amasasu afata mu gatuza, ku maboko ndetse n’ibindi bice by’amaguru. Suge Knight we yakomeretse bidakomeye mutwe.
Ku isaha ya saa tanu n’igice nibwo ambulance yatwaye 2pac Na Suge Knight ku bitaro bya kaminuza y’amajyaruguru ya Nevada (University Medical Center of Southern Nevada). Akigera mu bitaro 2pac yahise ajya muri koma, ashyirwa mu byuma byamufashaga guhumeka. Suge Knight we umunsi wakurikiyeho yahise ataha. Ku itariki 13 Nzeri 1996, 2pac yagize ikibazo cyo kuvira imbere ku buryo bukabije cyane, abaganga bagerageje kubihagarika ariko ntibyabashobokera.
Abaganga bagerageje gukoresha amamashini ngo bamugarurire umwuka ariko nabyo ntibigire icyo bitanga kuko yari yavuye amaraso menshi cyane. Mama wa 2Pac, Afeni Shakur yafashe icyemezo, asaba abaganga kurekeraho gukoresha izo mashini. Ku isaha ya saa kumi n’iminota ine z’umugoroba ku itariki 13 Nzeri 1996 ku munsi wo ku wa Gatanu, nibwo hatangajweko ko 2Pac yashizemo umwuka. Abaganga batangaje ko impamvu y’urupfu rwe ari ukunanirwa guhumeka ndetse no guhagarara gutera k’umutima bitewe n’ibikomere bikabije by’amasasu yarashwe.
Ku munsi wakurikiyeho, umurambo wa 2Pac waratwitswe. Rike mu ivu rye rikaba ryaravanzwe n’ikiyobyabwenge cya Marijuana ubundi binyobwa na bamwe muri bari bagize itsinda rya Outlawz. Umwe mu bari bagize Out Lawz ariko witwa “E.D.I Mean” muri interview yatanze mu mwaka wa 2014 yavuze ko yaje gusanga ko ivu bahawe ritari irya 2Pac nubwo bo barihawe baziko ari irya 2pac.
Uwarashe 2pac kugeza magingo aya akaba ataramenyekana, iperereza rikaba rigikomeza. Gusa abenshi bashyira mu majwi Orlando Anderson n’igikundi cye ko aribo baba baramurashe bihorera ibipfunsi 2pac yari yakubiteye Orlando kuri MGM Grand Hotel. Orlando ariko nawe akaba yaritabye Imana ku itariki 29 Gicurasi 1998.
The Don Killuminati: the 7 Day Theory, alubumu 2pac yari yarasize akoze ku izina rya Makaveli, yaje kujya hanze nyuma y’amezi abiri, iragurishijwe cyane ndetse iranakundwa cyane. 2Pac akaba uri umwe mu banyamuziki babayeho b’ibihe byose, cyane cyane akaba yarabaye icyitegererezo ku bandi baraperi, bamwigiyeho ubuhanga bwo ku rapa, gushimisha abafana be mu bitaramo no kwandika indirimbo neza. Kugeza magingo aya indirimbo ze zikaba zigikunzwe na benshi.
Nkindi Alpha
Ibitekerezo
tupac numuhanzi wibihe byose kbx Kanda hano umusubize
2pac nuwibihe byose kbx Kanda hano umusubize
Ntimugacire umuntu urubanza ,iyo yasengaga yatangaga abagabo? Kanda hano umusubize
2pac yarumuntu wumugabo cyane, gusa nabamwishe nabo bazamusangayo. Kanda hano umusubize
2pac yarumuntu wumugabo cyane. gusa abamwishe nabo bazamusangayo Kanda hano umusubize
2pac mbona 50 cent amwigiraho byinshi. Kanda hano umusubize
2 pac yari umuntu w'umugabo cyane niyi mpamvu tuzahora tumwibuka ibihe byose. Kanda hano umusubize
yari gupfa yamaze kwakira yesu kristo Kanda hano umusubize
ikibacje nuko yapfuye atarakira umwami yesu nkumwami numukiza mubugingo bwiwe. Kanda hano umusubize


text:
Umuryango Upendo umaze imyaka 4 utangijwe ku rwego rw’isi, mu Rwanda ukaba umaze imyaka ibiri uhakorera, magingo aya mu Rwanda ukaba uhafite abanyamuryango 60. Upendo igizwe n’abantu baturuka mu matorero atandukanye, bakaba bakora ibikorwa by’urukundo binyuze mu ijambo ry’Imana. Ni umuryango watangirijwe muri Canada n’uwitwa Anita, kuri ubu ukaba ukorera mu bihugu 17 ku isi birimo: U Rwanda, u Burundi, Uganda, Canada, Leta Zunze Ubumwe za Amerika, u Bubiligi, u Bufaransa, Dakar, Suwede n’ibindi.
Patient Bizimana mu gitaramo cyateguwe na Upendo
Iki gitaramo cyabereye kuri Sonatube mu mujyi wa Kigali kuri Classic Hotel. Usibye Patient Bizimana, abandi bahanzi bifatanyije na Upendo hari: Mucyowase Jessica,Voice of Winners na Kevin Paulin.Pastor Joseph Mureganshuro uyobora itorero Mount Olives Temple ni we wigishije ijambo ry'Imana. Uyu mukozi w'Imana yahishuye ko ari umukunzi ukomeye w'indirimbo za Patient Bizimana ndetse anavuga uburyo yagiye muri Kigali Convention Centre mu gitaramo cya Patient akabura aho yicara n'aho ahagarara kubera ubwinshi by'abantu bari bahari. Yasabiye umugisha Patient amusaba kuguma mu Mana kuko harimo uburyohe.
Pastor Joseph yafashijwe cyane n'indirimbo za Patient Bizimana
Iki gitaramo kitabiriwe n'abanyamurwango ba Upendo Rwanda hamwe n'abo muri Upendo zo mu bindi bihugu nka Uganda, Burundi, USA, UK n'ibindi. Benshi mu bafashe ijambo, bagiye bashimira Anita watangije uyu muryango, bashimira Imana yabashoboje ndetse bahigira Imana ko bazakomeza kurangwa n'ibikorwa by'urukundo ndetse bakabikundisha abandi.
Bakase umutsima, batangarizwa ko umwaka utaha bazakora ibirori byo kwizihiza imyaka itanu
Iki gitaramo cyabaye mu rwego rwo gusoza igikorwa cya 'Upendo Ineza week' aho abanyamuryango ba Upendo bakoze ibikorwa binyuranye by'urukundo bagasura abatishoboye n'abarwayi, bakabereka urukundo. Tariki 25 Nyakanga 2017, ni bwo Upendo Rwanda hamwe n'abandi bagize Upendo zo mu bindi bihugu kuri ubu bari mu Rwanda, basuye abafite ubumuga bwo mu mutwe bo mu kigo cy’ababikira b’abakarikuta kiri ku Muhima mu mujyi wa Kigali, basangira nabo, bakinana nabo imikino itandukanye. Usibye kuba babahaye n’inkunga, banabasengeye.
Ibi bikorwa byarakomeje no kuri uyu wa Gatatu tariki 26 Nyakanga 2017 aho abanyamuryango ba Upendo basuye umudugudu wa Mageragere w’abapfakazi, imfubyi n’incike za Jenoside yakorewe abatutsi muri Mata 1994, babaha ubufasha bw'imyambaro n’ibyo kurya.
Kugira urukundo no kurugaragaraza abantu ni yo ntego ya Upendo
Muri iki gikorwa, Upendo yaganiriye n’aba batishoboye baganira ku ijambo ry’Imana, baramya Imana mu ndirimbo zitandukanye ndetse hatangwa n’ubuhamya. Ikindi ni uko benshi bakozweho n'ijambo ry'Imana ryigishijwe ndetse hakaboneka n'abakira agakiza bakiyegurira Yesu.
Tariki 28 Nyakanga 2017, Upendo yakomeje ibikorwa by'urukundo, isura abarwayi bari mu bitaro bya Kibagabaga, irabaganiriza ibaha ubufasha. Nkuko Inyarwanda.com tubikesha Laetitia Sezicyeye uhagarariye Upendo Rwanda,Upendo igendera ku cyanditse kiri mu Abafilipi 2:1-5 havuga ngo:
Nuko niba hariho gukomezwa kuri muri Kristo, kandi niba hariho guhumurizwa kuzanwa n'urukundo, niba hariho no gusangira Umwuka, niba hariho imbabazi n'impuhwe. Musohoreshe umunezero wanjye guhuriza imitima mu rukundo, mwibwira kumwe muhuje imitima. Ntimukagire icyo mukorera kwirema ibice cyangwa kwifata uko mutari, ahubwo mwicishe bugufi mu mitima, umuntu wese yibwire ko mugenzi we amuruta.Umuntu wese muri mwe areke kwizirikana ubwe gusa, ahubwo azirikane n'abandi. Mugire wa mutima wari muri Kristo Yesu.
MU MAFOTO REBA UKO BYARI BIMEZE MU GITARAMO CYA UPENDO
Babanje kuramya no guhimbaza Imana
Barimo guhamagara Imana binyuze mu kuyiramya
Ba 'Mama' Upendo mu gitaramo gisoza 'Upendo Ineza week'
Yasabanye n'Imana binyuze mu kuyiramya
Voice of Winners Worship team yo mu itorero Mount Olives Temple
Abo muri Upendo basanze kuri stage Voice of Winners bafatanya kuramya Imana
Patient Bizimana na Olivier Roy bari muri iki gitaramo
Hano ni mu gihe cyo 'Guhoberana kwera'
Anita uyobora Upendo ku isi, uyu akaba ari na we watangije uyu muryango
Laetitia Sezicyeye uyobora Upendo Rwanda
Patient Bizimana yahesheje umugisha abari muri iki gitaramo
Patient yaririmbye Ubwo buntu, Menye neza n'izindi zinyuranye
Pastor Joseph Mureganshuro yavuze ko hari igihe ajya yikingirana mu cyumba akaririmba indirimbo za Patient Bizimana kuko ngo ijwi rye riryohera gusa Yesu
Aba ni bamwe mu bari bashinzwe kwakira abantu
Ubwo bakiraga Pastor Joseph ngo yigishe ijambo ry'Imana
Pastor Joseph yashimiye cyane Upendo kubw'ibikorwa by'urukundo ikora
Abahagarariye Upendo mu bihugu binyuranye
Bakase umutsima bishimira imyaka ine umuryango Upendo umaze
MU MAFOTO REBA UKO 'UPENDO INEZA WEEK' YAGENZE
UBWO UPENDO YARI YASUYE ABAFITE UBUMUGA BWO MU MUTWE (Mu mafoto ariko ntabwo tugaragaraza abafite ubu bumuga)
Hano bari bageze ku Muhima ahari ikigo kibamo abafite ubumuga bwo mu mutwe
Bimwe mu byo babafashishije
Hano bari berekejeyo
Nyuma yo kuvayo bafashe ifoto y'urwibutso
REBA AMAFOTO Y'UKO BYARI BIMEZE UBWO UPENDO YAJYAGA I MAGERAGERE
Ubwo bari bageze i Mageragere
Anita watangije Upendo, hano yari mu kazi n'umutima we wose
Bimwe mu byo bafashishije incike za Jenoside yakorewe abatutsi
Baricaye baraganira
Bamwe bakiriye agakiza
Nyuma y'aho bafashe ifoto y'urwibutso
UKO BYARI BIMEZE UBWO BASURAGA ABARWAYI KU BITARO BYA KIBAGABAGA
Basangiye n'abarwayi n'abarwaza babo
Bafashe ifoto y'urwibutso
AMAFOTO: Lewis IHORINDEBA/ Inyarwanda.com


text:
Burya abanyabwenge nibo bavuga ngo kure wabika ni munda ariko ugomba kutibagirwa ko munda utaba ubitse uba ujugunye. Nyamara burya banki si ahantu honyine wabika ubutunzi bwawe, niyo mpamvu twabashakiye ahantu icumi wabika imari yawe ariko iri mu mafaranga.
Kubika hagati y’ibiti bya esikaliye.
Hagati mu rugi ugafungura muri serire ukongera ugafunga
Mu biti by’amarido- mu matiyo ya rido ukinjizamo inote ukongera ukayamanika.
Hagati y’umutako w’ifoto-ukinjiza mo imbere mu rubaho rufashe ifoto
Mu myenda- ugashyira mu mwenda wari wo wose
Mu bifuniko bya telefone- ugakuramo telefone ugashyiramo amafaranga ukongera ugapfunyika
Amakarito-ugafata imwe mu makarito maze ukazibika ari nyinshi
Mu mitako y’amatara- hejuru mu mitako aho nta rumuri rwinshi
Bibiliya- mu bifuniko bya bibiliya mo imbere
Mu ntebe- inyuma maze ukayisubizanya
0Shares


text:
Abayobozi mu turere two muri Kigali batangiye gushishikariza abanyamujyi kuva mu gukoresha ibicanwa bikomoka ku nkwi, bagatangira gukoresha ingufu za gaz zitaramenyerwa mu Rwanda.
Ubu butumwa bari kugenda babutangira aho bahuriye n’abaturage, ndetse hari n’abashoye imari muri izi ngufu batumirwa ahahuriye abaturage mu kubibashishikariza, no kubibasobanurira.
Mu imurikagurisha ry’abafatanyabikorwa b’Akarere ka Nyarugenge, riri kubera i Nyabugongo, Umuyobozi w’Akarere ka Nyarugenge, Kayisime Nzaramba, yagaragaje ko yifuza ko abaturage ayobora bava ku makara.
Yagize ati “Amakara arahenze cyane pe…Nk’abantu bakoresha gaz, kiriya gicupa kimwe kigura ibihumbi hafi 15 kigakora ukwezi. Ugasanga urugo rufite hagati y’abantu batanu cyangwa barindwi, mu kwezi barakoresha imifuka y’amakara itatu.”
Ku isoko mu Mujyi wa Kigali, umufuka w’amakara ugura amafaranga y’u Rwanda agera ku bihumbi icyenda kuzamura.
Ku bw’ibyo uyu muyobozi w’Akarere ka Nyarugenge arasaba abaturage be, n’Abanyarwanda muri rusange gukoresha gaz, no mu giturage bakagana za biogaz.
Uretse mu Karere ka Nyarugenge, no mu Karere ka Gasabo naho bagaragaje ko ikoreshwa rya gaz riri mu mihigo yabo. Ariko kugera ku ntego biracyari kure, kiyemeje ko abaturage bako byibuze baba bakoresha gaz bagera kuri 5%, ariko abamaze kubyitabira babarirwa kuri 2%.
Mu cyumweru gishize, ubwo Akarere ka Gasabo kagaragaza aho kageze kesa imihigo kahigiye Umukuru w’Igihugu mu mwaka w’ingengo y’imari wa 2015-2016, abacuruzi ba gaz bahawe umwanya mu nama, ndetse banajya n’ahandi kwigisha iby’ikoreshwa ry’izi ngufu zikoreshwa n’abaturage mbarwa.
Muri aka karere, bagaragaje ko hari kwigwa uko abaturage bafashwa mu gutangira gukoresha gaz mu ngo zabo. Bumwe mu buryo buzifashishwa harimo kugura ibikoresho bya gaz ku nguzanyo y’imirenge SACCO, abashoramari muri izi ngufu bakaba banaha abaturage ibikoresho byo gukoresha gaz bakishyura mu byiciro.
Nubwo abaturage bagaragarizwa ko bifite inyungu, n’abatangiye gukoresha gaz ntibarabyinjiza mu buzima bwabo.
Elias Karenzi utekesha gaz aganira n’ikinyamakuru Izuba Rirashe yagaragaje ko we akoresha byombi, amakara na gaz.
Yagize ati “Ni byo iyo bamamaza bakubwira ko gaz ihendutse, ariko sinabihamya 100%. Ntabwo ari bya rubanda rwose, nanjye nubwo ndi umuselibateri, sintekesha gaz buri gihe, nyuzamo ngakoresha n’amakara. Cyakoze gutekesha gaz biriyubashye, nta myotsi n’uwibana mu nzu nto muri uyu Mujyi wa Kigali uyitekamo ukayiryamamo nta myotsi, kandi no guteka ntibigutera ubute nko kujya mu gikoni ufatisha imbabura.”
Hagati aho, nko mu Karere ka Gasabo bagaragaje ko hari imbogamizi ikomeye, aho usanga n’abifite batava mu gucana amakara ngo batangire gukoresha ingufu za gaz.
Rutagengwa Fred ushinzwe ibikorwa by’ubucuruzi muri sosiyete icuruza gaz, ari mu Karere ka Gasabo yabwiye Izuba Rirashe, ko icyagora abaturage ari ukugura ibikoresho k’utangira gukoresha gaz.
Avuga ko ibyo bikoresho birimo amashyiga n’igicupa yajya aguriramo gaz hari ibigura mu mafaranga abarirwa mu bihumbi 85.
Aya mafaranga umuturage azemererwa kuyishyura mu byiciro, Rutagengwa ati “Ashobora kwishyura mu byiciro, bizaterwa n’abafatanyabikorwa [avugamo n’inzego z’ibanze na SACCO] bishobora kuba bine cyangwa bitanu .Twiteguye kugeza gaz kuri uwo ari we wese wadukenera.”
Uyu mucuruzi anamara impungenge abaturage banatinya gaz ko yabateza impanuka.
Ku bijyanye n’ingufu hirya no hino mu gihugu hafi ya bose bakoresha izikomoka ku biti. Iki abita ku bidukikije bakabibona nk’ikibazo gikomeye, kuko uko umubare w’abaturege wiyongera, abagenda barushaho gushaka aho batura, n’amashyamba agabanuka.
Ubushakashatsi ku mibereho y’abaturage mu Rwanda bwa 2015 (DHS) bwakorewe mu ngo bwatanze ishusho yerekana ko abakoresha inkwi n’amakara ari bo benshi.
By’umwihariko mu Mujyi abakoresha amakara babarirwa ku kigero cya 66%. Naho abakoresha gaz babarirwa ku kigero cya 1.5%. Abateka ku mashanyarazi bo i Kigali babarirwa ku 0.3%.
Soma: Bavumbuye iziko ridasanzwe riteka ritangije ibidukikije rikoresheje ibicanwa bike


text:
Nyuma yo gukongeza Gereza y'i Gitarama mu kwezi gushize, ubu noneho Agatsiko kakongeje gereza ya Gisenyi!
Turabibutsa ko mu kwezi gushize, gereza ya Gitarama yahiye ku manywa y'ihangu mu gihe ngo bariho bayiteramo umuti wica imperi! Abayiguyemo n'ibyangijwe n'iyo nkongi ubu biracyari ibanga ry'Agatsiko.
Ikindi twabibutsa ni uko mu minsi ishize nanone, amazu amwe y'ubucuruzi n'utubyiniro byibasiwe n'inkongi y'umurriro. Akarere k'u Rwanda kibasiwe cyane kakaba ari ahahoze hitwa Perefegitura ya Gitarama, Agatsiko ubu kita Muhanga.
Iyi Gisenyi na Ruhengeri Kagame amaze iminsi azibasiye avuga ko zicumbikiye abarwanyi ba FDLR, ko niba bashaka intambara ashobora kuyibaha igihe cyose. Shikama irakomeza kubagezaho amakuru arambuye kuri iyo miriro.
Nkusi Yozefu
shikamaye.blogspot.no
shikama ku kuri na Demukarasi(SKUD)
No comments:
Post a Comment
Muvandimwe, nshuti ya SHIKAMA, turagushimira cyane umuganda utanga wo kubaka URWANDA rushya ubinyujije mu bitekerezo byawe( Komanteri). Kugirango turwanye urukungu rw'Agatsiko ni ngombwa ko buri komanteri ibanza gusuzumwa. Yohereze, irahita ijya ku rubuga mu minota mike niba idatandukira( kuvuga ibitajyanye n'inyandiko), itukana, cyangwa yuzuyemo uburere buke.
Wipfusha komanteri yawe ubusa ukoresha "ANONYMOUS", himba izina urikomeze kuko hari ibihembo mu Kuboza 2016 ku bantu 3 bazaba babaye indashyikirwa mu gutanga ibitekerezo. Dukomeje kubashimira ubwitange n'umurava muhorana. IMANA Y'I RWANDA ihorane namwe iminsi yose.
Dg NKUSI Yozefu
www.shikamaye.blogspot.com
Uharanire ko Ukuri gusimbura ikinyoma.
Email: mahoriwacu@gmail.com; tel: +4745564355


text:
Rwanda | Nyamasheke: Umurenge wa Bushekeri wemeye kuzatanga miliyoni zisaga gato 6 mu kigega Agaciro.
Nyuma y’uko hatangijwe umuhango wo gushyigikira “Agaciro development Fund†ku rwego rw’akarere ka Nyamasheke tariki ya 31/08/2012, abitabiriye ibirori bakiyemeza kuzashyiramo amafaranga y’u Rwanda asaga miliyoni 280, ubu noneho hakurikiyeho kubitangiza ku rwego rw’imirenge.
Ni muri urwo rwego kuri uyu wa gatatu tariki ya 12/09/2012, iki gikorwa cyabereye mu murenge wa Bushekeri maze nyuma yo gusobanura imvo n’imvano y’icyo kigega byakozwe n’Umunyamabanga Nshingwabikorwa w’Umurenge wa BUSHEKERI, Bwana MUNYANKINDI Eloi, hagakurikiraho kwitanga ku bari bitabiriye uwo muhango bagizwe n’abafatanyabikorwa batandukanye nk’abacuruzi, amakoperative, abikorera, abahinzi-borozi n’abagize Sociéte Civile.
Muri uwo muhango hagaragaye ababyeyi bari baje gusaba Service ku murenge bagasanga icyo gikorwa kirimo nabo bagahita batanga iyabo nkunga, aha tukaba twavuga nk’Umukecuru witwa NYIRAMPAKANIYE Catherine watangiye abana be babiri buri wese ibihumbi bibiri na maganatanu (2500 frw), nawe akitangira ibihumbi bitanu (5000 frw) byose bikaba ibihumbi icumi (10000 frw), uyu akaba yari umwe mubatishoboye bubakiwe mu mwaka wa 2008.
Ku ikubitiro abacyitabiriye bahise biyemeza kuzatanga amafaranga y’u Rwanda asaga miliyoni esheshatu (6,147,000), muri yo bakaba bahise batanga ibihumbi 219, nk’uko bitangazwa n’umunyamabanga nshingwabikorwa w’umurenge wa Bushekeri, Munyankindi Eloi.
Munyankindi akomeza avuga ko igikorwa nk’iki kizakomereza mu tugari tugize uyu murenge minsi iri imbere.
Bwana BUGINGO Eric, Umujyanama muri komite y’Agaciro Development Fund ku rwego rw’Akarere, akaba n’umuyobozi w’uruganda rw’icyayi rwa GISAKURA wari uhagarariye Akarere ka Nyamasheke, mu ijambo rye yashimiye abitabiriye iki gikorwa ku bwitange bagize.
Yabibukije ko bagomba kugira icyerekezo kuko batagomba guhora bategereje akimuhana. Yasabye kandi abari aho gusobanura neza iby’iki kigega abibutsa ko kugira icyo utanga ari ubushake bushingiye ku kwihesha agaciro.
Ikigega Agaciro development fund cyashyiriweho kwihutisha iterambere abanyarwanda babigizemo uruhare ku bushake, abanyarwanda b’ingeri zitandukanye bakaba bakomeje kwitabira kugishyigikira.


text:
Rulindo: hateranye Inama idasanzwe ku birebene n’ibiza bimaze iminsi byibasiye aka karere.
Kuri uyu wa mbere tariki ya 5/5/2013, mu karere ka Rulindo hateraniye inama idasanzwe yahuzaga abayobozi n’abafatanyabikorwa muri aka karere ku birebana n’icyakorwa mu gukumira Ibiza, no gufasha abahuye n’ingaruka zikomeye kuri ibi biza.
Ku birebana no kureba uko abagezweho n’ibiza byatewe n’imvura yaguye mu ijoro ryo ku wa kane tariki ya 2/5/2013, abayobozi mu karere bafashe ingamba zo kureba uko imiryango yarokotse iki cyiza yafashwa mu nzira za vuba.
Abavuye mu byabo babashije kurokoka ibitengu byahitanye abantu bagera ku icumi, amatungo, n’ibintu, bakeneye ibyangombwa by’ibanze birimo kubona ibyo kurya, imyambaro, n’aho kuba bakinze umusaya mu gihe ubuyobozi bw’akarere bukibashakira aho gutuzwa bikwiye.
Abana nabo bari mu bahuye n’ingaruka kuri ibi biza, aho bimuwe mu bigo bigagamo bakimurirwa mu bindi bigo bigaragara ko nta kibazo bahura nabyo.
Urugero ni aho abana bigaga mu kigo cy’amashuri cyari giherereye ku musozi witwa Nzaratsi, bagomba kwimurirwa mu kigo cya Karambo aho ni mu murenge wa Cyinzuzi,umwe mu mirenge yashegeshwe cyane n’ibitengu by’invura.
Umuyobozi w’uyu murenge Madame Mujijima Julithe, akaba avuga ko hari ubufasha bw’ibanze aba bantu bahawe,bwarimo no kubageza kwa muganga ku babashije kurokoka iyi nvura.Avuga ariko ko hakiri byinshi bigikenewe.
Yagize atiâ€Hari ibyagombaga guhita bikorwa kugira ngo turamire ubuzima bw’aba bantu bahuye n’ibiza,birimo kubashakira udukoresho two mu rugo,amasahani,amasafuriya,utwenda,ibyo kwiyorosa.Ariko mu by’ukuri haracyakenewe ubufatanye mu nzego zose kugira ngo aba bantu babashe kongera kubona umutekanoâ€
Umuyobozi w’akarere ka Rulindo,Kangwagye Justus,wari uyoboye iyi nama yasabye abayobozi b’imirenge uko ari 17,igize aka karere,gukora ututonde nyakuri ku byangijwe n’iyi nvura,n’ibikenewe byose kugira ngo aba bantu basubuzwe mu buzima busanzwe.Ibi nibirangira bakabona gusaba inkunga muri MIDIMAR,no mu bafatanyabikorwa b’akarere
Yagize atiâ€Aba bantu ni abacu nitwe tugomba kubasubiza mu buzima busanzwe,mukore ibishoboka byose mutange imibare y’ibyangijwe n’ibikenewe,hanyuma dushake inkunga yo gufasha ababa bantu.â€
Iyi nvura ikaba yarahitanye ubuzima bw’abantu bagera ku icumi.Mu byangiritse harimo amatungo yapfuye, imyaka yangiritse, ibiraro 2 byarangiritse, amapoto ane nayo yakubiswe n’inkuba.
Abantu bari bakomeretse bajyanywe mu bitaro bari 9,ubu hasigaye abatatu bakiri mu bitaro.


text:
Abasoma SHIKAMA
bakoresheje Mobayile
, twishimiye kubabwira ko twabashyiriyeho uburyo bushya bwo gukurikirana amakuru yacu:
Ugifungura Shikama kuri Mobayile yawe, uzajya uhita usoma amakuru utagombye gusunika interuro uziganisha iburyo n'ibumoso nkuko wari umaze iminsi ubikora.Uzajya usoma amakuru nk'usoma ku rupapuro(uva hejuru ugana hasi). Kugirango haboneke umwanya uhagije kuri icyo gikorwa, ziriya gahunda zindi za Shikama ntuzajya uhita uzibona arizo: amatohoza, Iyobokamana, umuziki, videwo,n'ibindi
ntarondoye wasangaga mu nguni y'iburyo no hasi ya webusayiti ya Shikama.
Kugirango ushobore kugera kuri izo gahunda, ugomba kujya muri ya shusho wari umaze iminsi usomeramo Shikama. Biroroshye cyane : ukimara gusoma amakuru kuri ubu buryo bushya, urasanga hasi cyane ku mpera ya Webusayite ahanditse mu cyongereza ngo VIEW WEB VERSION urahita ukandaho maze ube ugeze ku ishusho ya webusayite umaze iminsi ukoresha ifite ziriya gahunda zose.
Icyitonderwa: ibi twabikoze ngo tworohereze isoma, umuntu ushobora kuba yihuta cyangwa se afite akazi kenshi kamusaba gusoma vuba vuba wenda akaza kujya kuri ziriya gahunda zindi yitonze.
Turongera kubibutsa ko ziriya gahunda ari ingenzi kandi twishimiye ko muzikurikirana muri benshi:
1. Iyobokamana: nta kintu cyiza mu buzima bw'umuntu nko kuba mu Mana amanywa n'ijoro cyane cyane
nkatwe abanyarwanda twagizwe IGISHORO n'Agatsiko Me EVODE yita k'Amabandi.
2. Itohoza: ni ngombwa kurikurikirana kuko umenya uko Rubanda itekereza ku bibazo ibi n'ibi byugarije igihugu cyacu.
3. Mu Iyobokamana, tubashyiriraho uburyo bunyuranye bwo kurushaho kwegera Imana: videwo z'indirimbo n'incamake y'ibikubiye mu ndirimbo: ubutumwa abaririmba bashaka kutugezaho. Hari kandi n'imirongo dukura muri Bibiliya Itunganye( yera, ntagatifu) nayo ishobora gufasha benshi.
Uko Imana igenda idusunikira iminsi, tuzajya turushaho kubashakira gahunda zindi zizatuma muryoherwa n'urubuga rwanyu kurushaho.
Imana ikomeze ibaragire.
NKUSI Yozefu
shikamaye.blogspot.no
Shikama Ku Kuri na Demukarasi( SKUD)


text:
Madamu Jeannette Kagame akaba n’umuyobozi w’ikirenga w’umuryango Imbuto Foundation yagaragaje ko gahunda mbonezamikurire y’abana bato Abanyarwanda bagomba kuyumva vuba kuko mu bumenyi no mu mibereho yabo kwita ku bana bitari bishya.
Ibi yabitangaje kuri uyu wa Gatatu tariki 18 Mutarama 2017 ubwo yashyiraga ibuye ry’ifatizo ahazubakwa urugo mbonezamikurire y’abana bato bo mu murenge wa Kivumu ho mu Karere ka Rutsiro mu Ntara y’Iburengerazuba.
Avuga ku kamaro k’irerero nk’iri rigiye guhabwa abana, Madamu Jeannette Kagame yagarutse ku bushakashatsi bwagaragaje ko iyo umwana ageze ku myaka itatu imikurire y’ubwonko iba imaze kugerwaho ku kigero cya 80%, hanyuma 20% isigaye ikagerwaho ku myaka itandatu.
Yagize ati “Ni igihe cyo kwitondera cyane, kuko iyo umwana atitaweho muri iyi myaka, biragora kuba wabigarura. Nyamara iyo yitaweho neza, aba abonye ireme-fatizo ry’ubuzima bwe bwose. Agira ubwenge bwagutse, akigirira icyizere, akarangwa n’imyitwarire myiza irimo kubaha abandi no kubahiriza inshingano ze neza, kandi agahora atekanye.”
Aha ni ho yahise agaragaza ko gahunda mbonezamikurire y’abana bato nta kabuza Abanyarwanda bakwiriye kuyumva vuba kuko ngo mu bumenyi no mu mibereho yabo kwita ku bana atari bishya.
Yagize ati “Murabizi neza ko mu muco wacu umugore utwite yubahwaga cyane kandi akarindwa icyamuhungabanya icyo ari cyo cyose mu rwego rwo kurinda umwana atwite.”
Yunzemo ati “Mu mubano w’abashakanye, harebwaga niba nta sano abo bantu bafitanye kugira ngo abana babyara batazavukana ingorane zituruka ku mikorere y’umubiri wabo.”
Madamu Jeannette Kagame yanibukije umuco Abanyarwanda bitaga “Kwaramira umugore utwite” aho abagize umuryango bagenaga umuntu ujya gufasha umubyeyi utwite, kugira ngo arindwe imirimo ivunanye yagira ingaruka ku mwana atwite, nko gukuramo inda n’ibindi.
Yagize ati “Muribuka kandi ko umubyeyi wabyaye yabaga azi neza ko agomba konsa igihe kirekire kandi akifata igihe umwana amaze kuvuka kugira ngo atongera gusama. Byabaga bigamije kurinda umwana wavutse, bigatuma akura neza kandi agahabwa urukundo ruhagije.”
Yasabye abaturage b’i Rutsiro ko bagomba gukomera ku muco ati “Ibyo byose tuvoma mu muco wacu, nibyo ubuvuzi bugezweho bushingiraho, ndetse n’iyi gahunda tubabwira uyu munsi. Dukeneye gusa kubyumva kurushaho, no kubishyira mu bikorwa.”
Guverineri w’Intara y’Iburengerazuba, Munyantwari Alphonse yavuze ko ibi bigo nubwo bikiri bike hari byinshi byafashije abana birimo kubarinda ihohoterwa n’ibindi bibazo bashobora guhura.
Yavuze ko Intara y’Iburengerazuba ifite amashuri y’incuke 676 ariko ngo amarerero nk’aya yifuzwa cyane mu bice by’icyaro akiri make kuko ngo ari 30 gusa.
Yagize ati “Binyuze mu ngengo y’imari tugiye gushyiramo ingufu ngo twihute twite kurushaho ku burezi n’umutekano w’abana bacu.”
Visi Perezida wa Tamari Foundation yafatanyije na Imbuto Foundation muri uyu mushinga, Della Tamari akaba n’umwuzukuru w’uwashinze uyu muryango avuga ko uyu mushinga ari ingenzi kuri bo ndetse bazanakomeza gukorana na Imbuto kuko bose ngo bafite intego imwe y’uko umwana akura neza ngo azagirire igihugu cye akamaro mu bihe bizaza.
Ijambo rya Madamu Jeannette Kagame mu gikorwa cyo gushyira ibuye ry’ifatizo ahazubakwa urugo mbonezamikurire rw’abana bato


text:
Ku cyumweru tariki 31 Gicurasi 2015 Ishyaka Ntangarugero muri Demokarasi P.D.I, ku nkunga y’Ihuriro ry’Igihugu Nyunguranabitekerezo ry’Imitwe ya Politike ryakoreshereje abayoboke baryo amahugurwa ku nsanganyamatsiko zikurikira :
Ubufatanye hagati y’inzego za Leta n’izabikorera mu iterambere no gufasha urubyiruko kwihangira imirimo ;
Imiyoborere myiza n’uruhare rw’umugore mu gufata ibyemezo byubaka Igihugu.
Dore imwe mu myanzuro y’amahugurwa:
1. Abari mu mahugurwa bishimiye uruhare Leta y’u Rwanda igira mu iterambere ry’Igihugu cyacu, biyemeza gukomeza gushyigikira ibyagezweho muri urwo rwego ndetse bakazakomeza kubisigasira;
2. Abari mu mahugurwa bongeye kugaragarizwa ibyiza tumaze kugezwaho n’ingamba z’iterambere z’igihe kirekire “Icyerekezo 2020” Leta y’u Rwanda yihaye, biyemeza kurushaho gushyigikira imihigo igikubiyemo;
3. Abari mu mahugurwa bishimiye ibyiza byagezweho bigaragarira muri gahunda zinyuranye za Leta zigamije gufasha abaturage kwivana mu bukene no kwiteza imbere. Muri zo twavuga VUP Umurenge, Ubudehe, Girinka, Ubwisungane mu kwivuza, Umurenge SACCO no gukorera mu makoperative. Ibi bikaba byaratumwe abanyarwanda benshi bazamura umusaruro n’imibereho myiza;
4. Abari mu mahugurwa bishimiye ingamba zinyuranye Leta y’u Rwanda yashyizeho zo gufasha urubyiruko kwihangira imirimo, biyemeza kurushaho kuzishyigikira;
5. Abari mu mahugurwa barushijeho gusobanukirwa “n’imiyoborere myiza” bityo biyemeza kuzarushaho gufasha abo bayobora mu Ishyaka P.D.I no mu mirimo yabo ya buri munsi;
6. Abari mu mahugurwa bongeye kwishimira ubufatanye bushingiye ku buringanire hagati y’abagore n’abagabo nk’ishingiro ry’iterambere rirambye kandi rishingiye ku bantu bose.


text:
Aba basore n’inkumi babigaragaje kuri iki Cyumweru nyuma yo kuganirizwa ku kwatura no gukira ibikomere by’umutima, baharanira kubaka ejo heza.
Bagaragaje ibikomere byinshi bifite aho bihuriye na Jenoside yakorewe Abatutsi, bamwe bagaragaza ipfunwe baterwa no kuvuka mu miryango yakoze Jenoside, abandi bavuga akababaro batewe no gukura bagasanga imiryango yabo yarishwe n’abo basanze aho kubereka urukundo bakabagirira nabi.
Fillette (Izina ryahinduwe ku bw’umutekano we) yatanze ubuhamya bw’uburyo yakuze agasanga se n’abavandimwe be barishwe muri Jenoside yakorewe Abatutsi. Yakuze abana na mama we, igihe kiza kugera mama we ashaka undi mugabo ngo arebe ko yakwiyibagiza agahinda yatewe no kubura umuryango we wa mbere.
Fillette akigera ku mugabo wa kabiri wa mama we, yamufataga nk’umubyeyi we. Ageze mu mwaka wa Gatandatu w’amashuri abanza, uwo yitaga papa yamufashe ku ngufu, abibwiye mama we agahinda karamwica, abura umwanzuro yafata.
Fillette yavuze ko byageze aho mama we avuga ko adashobora kujya kurega uwo mugabo, yirinda ko yazagera kuri gereza akahahurira n’abamwiciye umugabo wa mbere cyangwa yajya ahagera akibuka ko n’abamwiciye umugabo ariho bafungiye. Yafashe umwanzuro wo kureka kujya kumurega, Fillette abana n’icyo gikomere.
Uyu mukobwa ugaragaza gukomera, yavuze ko kugira ngo yumve atekanye byamusabye kubanza kwiyakira.
Ati “Nta kindi nari gukora, iyo ikintu ari icyawe ubana nacyo, ugera aho ukacyakira, ugashimisha uwo muri kumwe, wowe ukemera ukababara, ukajya ushaka ukundi wishima.”
Nsabimana Pierre na we yagaragaje uburyo yagizweho ingaruka no kugira umubyeyi wahamijwe ibyaha bya Jenoside, noneho abo yahemukiye akaba ari nabo baturanyi be.
Uyu musore avuga ko yakomeretse akiri muto, ubwo yiriranwaga igisorori cy’ibiryo ku mutwe agemuriye se kandi ashinjwa ibyaha bikomeye.
Yagize ati “Papa yaje gufungwa, afungirwa kuri Komine , yafunzwe imyaka igera kuri itatu , icyo gihe nari mfite nk’imyaka 13 ariko ingaruka byangizeho ni nyinshi harimo izo kutigira igihe, nkiga ngenda mvamo ariko icyambabaje ni ukuntu niriranwaga isorori y’ibiryo ku mutwe kuva kuwa Mbere kugeza ku Cyumweru.”
Nyuma yo gufungwa kwa se, Nsabimana avuga ko abana b’urungano bo mu muryango se yiciye bamucitseho ndetse bakamwanga, icyakora ngo ku bw’amahirwe baza kumubabarira bongera kuba inshuti.
Ati “Abana bamaze kubimenya babwiye mama wabo ko banyanze, bati ‘ntazatugarukire mu rugo’, sinacitse intege ngo ntandukane nabo , gusa ipfunwe ryaraje twajya guhura nkaca ku ruhande, icyakora nyuma baraje baranyegera bambwira ko turi kumwe.”
Umubyeyi we yarangije igihano agaruka mu buzima busanzwe ariko yiyemeje ko nasubira mu rugo azamwumvisha bakajya gusaba imbabazi umuryango bahemukiye, atitaye ku kuba papa we yararangije igihano.
Muganga w’ibikomere byo ku mutima, Uwihoreye Chaste, yavuze ko nubwo kwatura ibikomere biri ku mutima bigoye, ngo niyo nzira yonyine ikiza guhungabana.
Yavuze ko iyo utavuze agahinda kari ku mutima, igihe kigera kakishakira inzira kandi kakaba kanagira ingaruka mbi bidatangiriwe hafi.
Yagize ati “Kubivuga ntabwo byoroshye, n’iyo mpamvu birangwa n’amarangamutima akomeye n’amarira, ni ikigaragara ko ku mutima hari ibikomere, kubana nabyo ntabwo byoroshye ariko na none, niyo nzira nziza kandi nyayo yo kuvura ibikomere kuko ibikomere by’umutima nta wundi ushobora kubibona, nta n’icyuma ku isi kirabasha kuvumburwa ku buryo gishobora kubibona.”
Uwihoreye yakomeje avuga ko kutatura ibikomere by’umutima ngo bishobora kuvamo izindi ndwara nk’umutima, kugira imyitwarire mibi irimo no kunywa ibiyobyabwenge, kugira imitekerereze mibi, guhungabana n’ibindi.
Itorero Urunana rw’Urungana ryatangiye tariki 6 Ukuboza rikazasozwa tariki 16 Ukuboza. Ryitabiriwe n’urubyiruko rugera kuri 500 rurimo urw’imbere mu gihugu ndetse n’uruba mu mahanga.


text:
ISOMO RYA MBERE
Igitabo cy’Ibarura (Ibar 13, 1-2a.25-33; 14, 1.26-29.34-35)
Mu butayu, 13,1Uhoraho abwira Musa ati 2a« Ohereza abantu bajye gutata igihugu cya Kanahani, jyewe ngabiye Abayisraheli. 25Ubutasi bw’icyo gihugu babumazemo iminsi mirongo ine. 26Bagaruka i Kadeshi mu butayu bwa Parani bahasanga Musa, Aroni n’imbaga yose y’Abayisraheli. Bababwira iby’urugendo rwabo, banabereka imbuto zo muri icyo gihugu bavuyemo. 27Batekerereza Musa iyi nkuru bati « Twagiye mu gihugu watwoherejemo, dusanga rwose ari igihugu gitemba amata n’ubuki; mbese dore n’imbuto cyera ! 28Ariko rero abantu bagituye ni abanyamaboko cyane, imigi yabo ni ibigo bigari bikikijwe n’inkuta z’amabuye. Twahasanze kandi n’abuzukuru b’Abanaki. 29Abamaleki batuye mu ntara ya Negevu, Abahiti, Abayebuzi n’Abahemori batuye mu misozi, naho Abakanahani batuye hafi y’inyanja no ku nkombe z’uruzi rwa Yorudani.»
30Karebu acecekesha imbaga yari itaramiye Musa, agira ati «Reka tugende, tuzamuke twigabize kiriya gihugu ; nta gushidikanya ko tuzagitsinda tukakigarurira. » 31Ariko abari bajyanye na Karebu muri ubwo butasi baramusubiza bati «Ntidushobora gutera bariya bantu kuko baturusha amaboko.» 32Ndetse batangira no kugayira cyane Abayisraheli icyo gihugu bari baratase, bavuga bati « Igihugu twazengurutse kugira ngo tugitate, twasanze ari igihugu kica nabi abagituye, kandi n’abantu twahabonye ni abagabo barebare b’inkorokoro. 33Twanahabonye ba bantu b’ibihangange, bene Anaki bo mu bwoko bw’abantu b’ibihambati. Imbere yabo twumvaga turi nk’inzige, kandi koko na bo ubwabo ni ko babonaga tungana.»
14,1Imbaga yose yishyira hamwe irasakabaka ndetse irara irira ijoro ryose. 26Uhoraho abwira Musa na Aroni ati 27« Nzihanganira iyi mbaga iteye icyangiro, idasiba kunyiteruraho ngeze ryari ? Numvise neza amagambo y’imyijujuto Abayisraheli badahwema kuntera. 28Ubabwire rero uti ‘Ndabirahiye, mu izina ryanjye Uhoraho Nyir’ubuzima : nzabagenzereza ibihuje n’akabavarno niyumviye. Uwo ni Uhoraho ubivuga ! 29Mwebwe mwese ababaruwe mugejeje ku myaka makumyabiri, mwebwe mwese abanyiteruyeho uko mungana, ni muri ubu butayu intumbi zanyu zizagarama. 34Mbese uko iminsi yabaye mirongo ine yo gutata igihugu, umunsi umwe nzawubara ho umwaka, maze mu gihe cy’imyaka mirongo ine muzashengurwe n’intimba y’ibyaha byanyu, maze muzamenyereho icyo ari cyo umugayo wanjye. 35Jyewe Uhoraho ndabivuze kandi ndabirahiriye, nguko uko nzagenzereza iriya mbaga iteye icyangiro yampagurukiye. Amaherezo yabo bose ni aha mu butayu, ni ho bazagwa.»
ZABURI (Zab 106 (105), 6-7ab, 13-14, 21-22,23)
Inyik/ Uhoraho, uratwibuke wowe ugirira neza umuryango wawe.
Koko twaracumuye nk’abasekuruza bacu,
twaragomye duteshuka inzira !
Abasekuruza bacu mu Misiri ntibigeze bumva ibitangaza byawe,
Biyibagije impuhwe zawe nyinshi.
Ntibatindiganyije kwibagirwa ibikorwa by’Uhoraho,
ndetse ntibarindira ko yuzuza umugambi we ;
batangira kurarikira ibyo badafite,
maze bagondoza Uhoraho mu bntayu.
Bibagiwe batyo Uhoraho, umukiza wabo,
we wakoreye Misiri ibintu bikomeye,
ibitangaza mu gihugu cya Kamu,
n’akataraboneka ku nyanja y’Urufunzo,
Yari mu migambi yo kubatsemba,
iyo Musa, intore ye, atamwitambika imbere,
ngo abuze ubukana bwe kubarimbura.
IBANGONDIRIMBO IBANZIRIZA IVANJILI (Zab 146 (145), 7.9)
Alleluya Alleluya.
Uhoraho arenganura abapfa akarengane,
Uhoraho arengera abavamahanga.
Hahirwa umuntu umwiringira !
Alleluya.
IVANJILI
+ Matayo (Mt 15, 21-28)
Muri icyo gihe, 21Yezu yerekeza mu karere k’i Tiri n’i Sidoni. 22Nuko Umukanahanikazi ava ku nkiko y’icyo gihugu, atera hejuru ati «Mbabarira Nyagasani, Mwana wa Dawudi ! Umukobwa wanjye yashegeshwe na roho mbi ! » 23Ariko Yezu ntiyagira icyo amusubiza. Nuko abigishwa baramwegera, baramwinginga bati « Mwirukane kuko adusakuza inyuma. » 24Ariko we arabasubiza ati « Nta handi noherejwe, kereka mu ntama zazimiye zo mu muryango wa Israheli. » 25Ariko uwo mugore aramwegera, aramupfukamira avuga ati « Nyagasani, ntabara !» 26Aramusubiza ati «Ntibikwiye gufata umugati w’abana ngo uwujugunyire ibibwana. » 27Umugore na we ati « Ni koko Nyagasani, ariko n’ibibwana birya utuvungukira tugwa aho ba shebuja bafunguriye.» 28Nuko Yezu aramusubiza ati « Wa mugore we, ukwemera kwawe kurakomeye ; nibikumerere uko ubishaka! » Ako kanya umukobwa we arakira.


text:
Abasore bo mu Murenge wa Gikomero bavuga ko batagishaka abagore kuko batemererwa kubaka amazu ajyanye n’amikoro yabo.
Gikomero, ni umwe mu mirenge 8 y’icyaro muri 15 igize akarere ka Gasabo ko mu Mujyi wa Kigali.
N’ubwo habarirwa mu mujyi, Gikomero ntaho itandukaniye n’ibyaro byo mu zindi ntara.
Abaturage baho babeshwaho ahanini n’ubuhinzi n’ubworozi bwiganjemo ubukorwa mu buryo bwa gakondo.
Ubuzima bwa buri munsi bwabo ntaho butandukaniye n’ubw’undi muturage wo mu cyaro cyo mu zindi ntara, n’ubwo iyo bateraniye hamwe wumva intero zimwe na zimwe z’umujyi wa Kigali nko kugira umujyi mwiza ufite isuku uteye imbere.
N’ubwo ari mu cyaro, abasore ntibashobora kugondagonda utuzu duciriritse ngo bashakiremo abagore nk’uko bimeze ahandi.
Impamvu ni uko hari igishushanyo mbonera kigomba gukurikizwa kimwe n’abatuye utundi duce tw’Umujyi wa Kigali.
Nshimiyimana Elie w’imyaka 28 avuga ko adatekereza gushaka kubera ntaho yabona yarongorera. Avuga ko ahitamo guhama iwabo kugeza igihe hazabonekera ubushobozi bwo kujya gukodesha.
Nshimiyimana yagize ati “Nonese ntitwemerewe kubaka, baravuga ngo hari igishushanyo mbonera tugomba gukurikiza ntituranakibona. Tukibonye se bwo ubushobozi bwo kubaka iyo miturirwa isabwa twabukura hehe?”
Uwinama Louis na we w’umusore avuga ko bakundana n’abakobwa ariko ntibashakane kuko nta buryo bwo gushinga umuryango buba buhari.
Uwimana yagize ati “None se najya kubana na we iwacu cyangwa iwabo? Ubundi mbere byari byoroshye umubyeyi yaguhaga isambu n’iyo yaba ntoya ugatebura ukubaka inzu wenda imibereho yindi ugapagasa ari ko ufite aho urara.”
Abakuze bo bahuza uku kubuzwa kubaka n’inda zitateganyijwe ziganje muri aka gace. Mukantwali avuga ko muri iki gihe abakobwa babyarira iwabo cyane kuko abahungu ba hano batagishaka.
Icyo ubuyobozi bubivugaho…
Umuyobozi w’Umurenge wa Gikomero Shema Jonas avuga ko hamaze kwemezwa site eshanu zizubakwaho imidugudu izaturwamo.
Shema avuga ko uyu mushinga atari uw’igihe kirambye kuko muri uyu mwaka w’ingengo y’imari izi site zizakatwamo imihanda bitarenze mu kwa cyenda, maze mu kwa cumi na kumwe abantu bagatangira kubaka.
Ese ibibanza ntibizaba bihenze?
Shema avuga ko n’ubwo ubutaka buzakatwaho ibibanza buzaba ari ubw’abaturage, ngo hazashyirwaho igiciro kinogeye abaturage ku bufatanye na njyanama z’utugali imidugudu izaba iherereyemo, ba nyir’ibibanza, ndetse n’ababikeneye
Avuga ko kandi hazifashishwa uburyo bw’ingurane, aho umuntu utabashije kubona amafaranga azajya ahabwa ikibanza na we agatanga ubutaka bwe buri ahandi.
Umurenge wa Gikomero mu gishushanyo mbonera igice kinini kigenewe amashyamba, ubuhinzi, no gufata neza ibishanga.
Gusa ngo hateganywa ko ubuyobozi bw’ibanze buzafasha abaturage kubashakira aho gutura.